
ΠΡΟΕΔΡΙΚΟ ΔΙΑΤΑΓΜΑ ΪΤΓ ΑΡΙΘ. 75 

«Αλληλογραφία και συναφή θέματα του Υπουργείου Δημόσιας 

Τάξης». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: ' 

α) Του άρθρου 11 του Ν. 1481/1984 (ΦΕΚ 152Α) «Οργανισμός 
Υπουργείου Δημόσιας Τάξης», όπως αντικαταστάθηκε με το άρθρο 
1 του Ν. 1590/1986 (ΦΕΚ 49 Α) και των άρθρων 33 παρ. 6,43 παρ, 
3 και 53 του ίδιου νόμου (1481/1984). 

β) Του άρθρου 255 παρ. 1 του Ν.Δ. 3365/1955 (Α-257) σε 
συνδυασμό με τις διατάξεις των άρθρων 54 παρ. 6 και 62 παρ. 4 του 
Ν. 1481/84. 

γ) Του Π.Δ. 137/1986 (ΦΕΚ 51Α) «Συγκρότηση της Γενικής 
Γραμματείας Δημόσιας Τάξης σε Υπουργείο Δημόσιας Τάξης» και 

2. Την υπ’ αριθ. 749/1986 γνωμοδότηση του Συμβουλίου της 
Επικράτειας, ύστερα από πρόταση του Υπουργού Δημόσιας Τάξης, 
αποφασίζουμε: 

ΜΕΡΟΣ ΠΡΩΤΟ 
ΒΑΣΙΚΕΣ ΔΙΑΤΑΞΕΙΣ 

ΤΜΗΜΑ Α' 

Αρθρο 1. 

Σκοπός. 

Σκοπός του παρόντος διατάγματος είναι: 

1. Η ομοιόμορφη και με συστηματικό τρόπο σύνταξη, διεξαγωγή 
και διακίνηση της αλληλογραφίας των Υπηρεσιών της Ελληνικής 
Αστυνομίας, τόσο μεταξύ τους, όσο και με τις άλλες Δημόσιες, 
Δημοτικές και Κοινοτικές Αρχές, τους Οργανισμούς και τα Νομικά 
και φυσικά Πρόσωπα. 

2. Ο καταμερισμός των αρμοδιοτήτων όσων ασχολούνται με τη 
διεξαγωγή της γραφικής υπηρεσίας. 

3. Ο καθορισμός των καθηκόντων και υποχρεώσεων του προσω¬ 
πικού των γραφείων, που ασχολείται με τη διεξαγωγή της γραφικής 
υπηρεσίας. 

4. Ο καθορισμός του τρόπου οργάνωσης, λειτουργίας και τήρη- 
α ης του αρχείου των Υπηρεσιών Ελληνικής Αστυνομίας. 


ΤΜΗΜΑ Β 
ΕΓΓΡΑΦΑ 

Αρθρο 2. 

Είδη εγγράφων. 

Τα κυριότερα είδη εγγράφων είναι τα ακόλουθα: 

1. Οι διαταγές. 

2. Οι αναφορές. 

3. Τα έγγραφα με στενή έννοια. 

4. Τα πιστοποιητικά και οι βεβαιώσεις. 

5. Οι ανακοινώσεις. 

6. Τα εσωτερικά έγγραφα. 

7. Τα σήματα. 

8. Τα πρακτικά των συλλογικών οργάνων. 

9. Οι αποφάσεις. 

10. Τα σχέδια των αστυνομικών ενεργειών. 

11. Λοιπά είδη εγγράφων όπως νομοσχέδια, κανονισμοί, αιτιολο- 
γικές εκθέσεις, εισηγητικές εκθέσεις, σχέδια προεδρικών διαταγμά¬ 
των, επιτελικές μελέτες, δελτία κάθε μορφής, καταστάσεις, εκθέσεις, 
στατιστικοί πίνακες, διαγράμματα, σχέδια, απεικονίσεις, επιστολές 
και άλλα παραστατικά στοιχεία. 

Αρθρο 3. 

Διαταγές. 

1. Διαταγές είναι τα έγγραφα που εκδίδονται από Υπηρεσίες της 
Ελληνικής Αστυνομίας και απευθύνονται στις υφιστάμενες τους 
Υπηρεσίες και το προσωπικό ή σ’ άλλες Υπηρεσίες του Σώματος, 
κατώτερου απ’ αυτές διοικητικού κλιμακίου. 

2. Οι διαταγές διακρίνονται σε: 

α) Κανονιστικές. 

• β) Βασικές. 

γ) Εγκύκλιες. 

δ) Συνήθεις. 

3. Κανονιστικές καλούνται οι διαταγές που εκδίδονται από τον 
Υπουργό Δημόσιας Τάξης ή το Γενικό Γραμματέα του Υπουργείου 
ή τον Αρχηγό της Ελληνικής Αστυνομίας με τις οποίες δίνονται 
πάγια σαφείς οδηγίες για τον τρόπο χειρισμού των υπηρεσιακών 
θεμάτων, με βάση τις υπάρχουσες διατάξεις ή καθορίζονται νέες 
διαδικασίες που επιβάλλονται από την εξελικτική πορεία του 
Σώματος. 




Οι Κανονιστικές Διαταγές χαρακτηρίζονται ανάλογα με τα αντι¬ 
κείμενα που ρυθμίζουν και λαμβάνουν ξεχωριστό αύξοντα αριθμό. 
Ειδικότερα, για θέματα που ρυθμίζονται από τους Κανονισμούς, 
εκδΐδεται, αν ανακύπτει ανάγκη, ενιαία Κανονιστική Διαταγή, για 
κάθε Κανονισμό του Σώματος, που συμπληρώνεται στη συνέχεια με 
θέματα που απαιτούν ειδική διαχείριση. 

Οι Κανονιστικές Διαταγές διαιρούνται σε μέρη, τα μέρη σε τμή¬ 
ματα, τα τμήματα σε κεφάλαια, τα κεφάλαια σε άρθρα, τα άρθρα σε 
παραγράφους, οι παράγραφοι σε υποπαραγράφους και σε άλλες υπο¬ 
διαιρέσεις και εκδίδονται με το σύστημα της διαρκούς ενημέρωσής 
τους. 

Οι Κανονιστικές Διαταγές καταχωρίζονται σε σχετικό βιβλίο, που 
τηρείται από το Ιο τμήμα της Διεύθυνσης Μελετών, παίρνουν αύξο¬ 
ντα αριθμό και αποστέλλονται σ’ όλες τις Υπηρεσίες της Αστυνομίας. 

4. Βασικές καλούνται οι διαταγές που εκδίδονται από τις Αστυνο¬ 
μικές Διευθύνσεις ή από τις εξομοιούμενες προς αυτές Υπηρεσίες και 
άνω, με τις οποίες ρυθμίζονται ειδικότερα θέματα, που αφορούν την 
εσωτερική λειτουργία των Υπηρεσιών της Ελληνικής Αστυνομίας, 
εφόσον αυτά δεν ρυθμίζονται με άλλες διατάξεις ή Κανονιστικές Δια- 
ταγές. 

Οι βασικές Διαταγές ισχύουν μόνο για την Υπηρεσία που τις εκδί¬ 
δει και τις υφιστάμενές της Υπηρεσίες. 

Σε συστεγαζόμενες Υπηρεσίες, για τη ρύθμιση κοινών θεμάτων, 
τέτοιες διαταγές εκδίδονται από την ιεραρχικά «ανώτερη Υπηρεσία. 

5. Εγκύκλιες καλούνται οι διαταγές που εκδίδονται από τον 
Υπουργό Δημόσιας Τάξης, το Γενικό Γραμματέα του ίδιου Υπουρ¬ 
γείου ή τον Αρχηγό της Ελληνικής Αστυνομίας και απευθύνονται κα¬ 
τά κανόνα προς όλες τις Υπηρεσίες του Σώματος ή προς το σύνολο 
του προσωπικού της Αστυνομίας. 

Με αυτές δίδονται οδηγίες για τον τρόπο εφαρμογής των νόμων, 
διαταγμάτων, αποφάσεων και λοιπών νομικών διατάξεων, της εκτέ¬ 
λεσης των επιμέρους καθηκόντων από τις Υπηρεσίες και το προσωπι¬ 
κό του Σώματος, της σώστής συμπεριφοράς και παράστασης αυτού 
και απευθύνονται μηνύματα της ανωτέρω ηγεσίας του Σώματος με 
πανηγυγικό χαρακτήρα. 

6. Συνήθεις διαταγές είναι αυτές που εκδίδονται από οποιοδήποτε 
Υπηρεσία και αφορούν επιμέρους θέματα, που απασχολούν μεμονω¬ 
μένες Υπηρεσίες ή και το προσωπικό τους. 

7. Διαταγές που περιέχουν συστάσεις ή παρατηρήσεις απευθύνο¬ 
νται μόνο προς τις Υπηρεσίες ή το προσωπικό του Σώματος, που 
αποκλειστικά αφορούν. 

Άρθρο 4. 

1. Αναφορές είναι τα έγγραφα που απευθύνονται από μια Υπηρεσία 
προς άλλη, ανωτέρου αυτής κλιμακίου, ή από το προσωπικό του Σώ¬ 
ματος προς Υπηρεσία, που διοικείται από ανώτερο κατά βαθμό ή από 
κατώτερο βαθμολογικά προς ανώτερο. 

Στις αναφορές διαλαμβάνονται γεγονότα ή υποβάλλονται προτά¬ 
σεις, εισηγήσεις, αιτήματα κ.λ.π. για θέματα που αφορούν την υπηρε¬ 
σία γενικά ή που ενδιαφέρουν ατομικά το προσωπικό. 

2. Οι αναφορές διιχκρίνονται σε υπηρεσιακές και ατομικές, οι δε 
υπηρεσιακές σε περιοδικές και σε αναφορές που υποβάλλονται μια ή 
περισσότερες φορές. 

3. Οι ατομικές αναφορές — αιτήσεις χαρτοσημαίνονται (χαρτό¬ 
σημο Δημοσίου και Αστυνομικό) στις περιπτώσεις που προβλέπονται 
από το Νόμο. 


τις αρμόδιες Υπηρεσίες του Σώματος για επικύρωση, πιστοποίηση ή 
βεβαίωση πραγματικών γεγονότων ή καταστάσεων. 

Άρθρο 7. 

Χορήγηση πιστοποιητικών ή βεβαιώσεων. 

1. Πιστοποιητικά ή βεβαιώσεις χορηγούνται από τους Διευθυντές ή 
Διοικητές Υπηρεσιών της Ελληνικής Αστυνομίαις, επιπέδου Αστυνο¬ 
μικού Τμήματος Τάξης και άνω, καθώς και από τους Προϊσταμένους 
των Τμημάτων Τάξης, Ασφάλειας και Τροχαίας ή Προϊσταμένους 
των Γραφείων με εντολή του Διοικητή της Υπηρεσίας. Οι Αστυνομι¬ 
κοί Σταθμοί Τάξης και τα Αστυνομικά Φυλάκια Τάξης χορηγούν βε¬ 
βαιώσεις μόνο αν αυτό ορίζεται ρητά από το νόμο. 

2. Πιστοποιητικά και βεβαιώσεις, με την επιφύλαξη της παραγρά¬ 
φου 5 του παρόντος άρθρου, χορηγούνται στις εξής περιπτώσεις: 

α)' Οταν η χορήγηση από την Αστυνομία προβλέπεται από διά¬ 
ταξη νόμου, διατάγματος η υπουργικής απόφασης και τα προς βε¬ 
βαίωση ή πιστοποίηση περιστατικά εμπίπτουν στα έργα που σχετίζο¬ 
νται με την αποστολή της Αστυνομίιας όπως την καθορίζει ο νόμος 
και ο κανονισμός της. 

Αν τα ζητούμενα για πιστοποίηση ή βεβαίωση περιστατικά δεν 
προκύπτουν από τα τηρούμενα στην Υπηρεσία στοιχεία, μπορεί να 
εξιακριβωθούν με αναζήτηση αυτών, εφ’ όσον ανάγονται στην αρμο¬ 
διότητα και τη δυνατότητα της Αστυνομίας και η εξακρίβωσή τους 
μπορεί να γίνει κατά τρόπο βέβαιο και ασφαλή. 

β) Για συμβάντα, για τα οποία καταχωρίζονται εγγραφές σε υπη¬ 
ρεσιακά βιβλία ή τηρούνται στοιχεία στις Αστυνομικές Υπηρεσίες, 
στα πλαίσια της άσκησης των αρμοδιοτήτων και των καθηκόντων 
της Αστυνομίας. 

3. Αν δεν συντρέχουν οι προϋποθέσεις της παφαγράφου 2 του πα¬ 
ρόντος άρθρου δίνεται, αντί πιστοποιητικού ή βεβαίωσης, ανάλογη 
έγγραφη απάντηση. 

4. Αν από τα ζητούμενα για πιστοποίηση ή βεβαίωση περιστατικά 
δεν προκύπτουν όλα από τα τηρούμενα στην Υπηρεσία στοιχεία ή δεν 
δύνανται να εξακριβωθούν, κατά τις διακρίσεις της παραγράφου 2 
του παρόντος άρθρου, πιστοποιούνται ή βεβαιώνονται όσα προκύ¬ 
πτουν ή εξακριβώνονται κατά τρόπο βέβαιο, για δε τα λοιπά γίνεται 
σχετική μνεία στο πιστοποιητικό ή τη βεβαίωση. 

5. Πιστοποιητικά ή βεβαιώσεις δεν χορηγούνται: 

α)' Οταν δεν υπάρχουν οι προϋποθέσεις της παραγράφου 2 του πα¬ 
ρόντος άρθρου. 

β) ' Οταν υπάρχουν οι λόγοι του άρθρου 22 του παρόντος, που δι¬ 
καιολογούν την άρνηση χορήγησης αντιγράφων διοικητικών εγγρά¬ 
φουν των Υπηρεσιών της Αστυνομίιας. 

γ) ' Οταν για το προς πιστοποίηση γεγονός υπάρχει αρμοδιοτέρα 
καθ’ ύλη Υπηρεσία. 

δ) ' Οταν η πιστοποίηση ή βεβαίωση κάποιου γεγονότος απαιτεί 
ειδικές γνώσεις που δεν διαθέτουν οι αρμόδιοι για τη χορήγηση ή το 
προσωπικό τους. 

6. Σε περίπτωση αμφιβολίας, για τη χορήγηση ή μη του πιστο¬ 

ποιητικού ή της βεβαίωσης, η καταρχήν αρμόδια για τη χορήγηση 
Υπηρεσία της Ελληνικής Αστυνομίας υποβάλλει τα σχετικά έγγραφα 
με τη γνώμη της στην προϊσταμένη Υπηρεσία, η οποία θα πάρει την 
τελική απόφαση. υ 

7. Στο κυρίως κείμενο των πιστοποιητικών και βεβαιώσεων ανα¬ 
γράφονται: 


Άρθρο 5. 

Έγγραφα με στενή έννοια. 

Έγγραφα με στενή έννοια είναι όσα απευθύνονται σε ισότιμες Υπηρε¬ 
σίες του Σώματος ή σε άλλες Δημόσιες Υπηρεσίες και Αρχές, με τις 
οποίες δεν υπάρχει υπηρεσιακή εξάρτηση ή σε Οργανισμούς και Νο¬ 
μικά ή φυσικά Πρόσωπα. 

Άρθρο 6. 

Πιστοποιητικά — Βεβαιώσεις. 

Πιστοποιητικά ή βεβαιώσεις είναι τα έγγραφα που εκδίδονται από 


α) Η διάταξη που προβλέπει τη χορήγηση, 
β) Τα πιστοποιούμενα στοιχεία και οι πηγές από τις οποίες προ¬ 
κύπτουν αυτά. Από τα στοιχεία που αιτείται ο ενδιαφερόμενος ανα¬ 
γράφονται μόνο όσα προκύπτουν αναμφισβήτητα. 

γ) 0 σκοπός και η Αρχή που πρόκειται να χρησιμοποιηθεί από 
τον ενδιαφερόμενο. Η αναγραφή, αντί αυτών, της φράφης «γι<* 
νόμιμη χρήση» απαγορεύεται. 

8. Τα χορηγούμενα πιστοποιητικά και βεβαιώσεις χαρτοσημαίνο- 
νται σύμφωνα με τις ισχύόυσες κάθε φορά διατάξεις. 

9. Οι Υπηρεσίες που χορηγούν πιστοποιητικά ή βεβαιώσεις τη¬ 
ρούν στο αρχείο τους σχέδια των εγγράφων αυτών. 

10. Οι διατάξεις των παραγράφων 4,5 και 6 του άρθρου 22 του 
παρόντος διατάγματος έχουν «ανάλογη εφαρμογή και για τη χορή¬ 
γηση πιστοποιητικών ή βεβαιώσεων. 

Άρθρο 8. 

Ανακοινώσεις 

Ανακοινώσεις είναι τα έγγραφα που απευθύνονται σε Υπηρεσίες ή 
μεμονωμένα πρόσωπα ή στο κοινό και περιέχουν ιδία γνωστοποίηση 
γεγονότων ή παροχή υποδείξεων, οδηγιών ή ειδήσεων. 

Άρθρο 9. 

Εσωτερικά έγγραφα. 

Εσωτερικά έγγραφα είναι: 
α) Τα εισηγητικά σημειώματα, 
β. Τα υπηρεσιακά σημειώματα, 
γ. Τα ενημερωτικά σημειώματα, 
δ. Τα φύλλα εξέλιξης υποθέσεων. 

Άρθρο 10. 

ν' 

Εισηγητικά σημειώματα (ΕΙΣ. ΣΗΜ.). 

1. Εισηγητικά σημειώματα συντάσσονται από τους ασκούντες 
επιτελικά καθήκοντα στις Αστυνομικές Διευθύνσεις ή εξομοιούμενες 
με αυτές Υπηρεσίες και άνω με πρωτοβουλία των ιδίων ή μετά από 
εντολή του ιεραρχικά Προϊσταμένου τους. 

2. Με τα εισηγητικά σημειώματα προτείνονται αιτιολογημένες 
λύσεις για ένα θέμα που απασχολεί την Υπηρεσία. Σ’ αυτά αναλύεται 
το ιστορικό της υπόθεσης, οι ισχύουσες διατάξεις, οι απόψεις και οι 
προτάσεις του εισηγητή και γενικά οι παράγοντες που επηρεάζουν το 
θέμα και τα εξαγόμενα συμπεράσματα. Διαταπώνονται σχετικές προ¬ 
τάσεις και απόψεις από τα αρμόδια κλιμάκια, πριν φθάσει στο πρό¬ 
σωπο που έχει την αποφασιστική αρμοδιότητα. 


τους διαβιβάζεται με τα ενσύρματα ή ασύρματα μέσα επικοινωνίας. 

Σύντάσσονται συνοπτικά και κατά τρόπο σαφή, για την κατα¬ 
νόηση του θέματος που πραγματεύονται και τηρούνται οι απαιτούμε- 
νες σχετικές γι’ αυτά διατυπώσεις. 

2. Τα σήματα κρυπτογραφούνται: 

α. Για θέματα που αναφέρονται στους Κανονισμούς ασφαλείας 
εθνικού διαβαθμισμένου υλικού. 

β. Για σοβαρές υποθέσεις από τις οποίες θίγεται το κύρος του προ¬ 
σωπικού ή της Υπηρεσίας. 

γ. Σε κάθε άλλη περίπτωση, για την περιφρούρηση των συμφερό¬ 
ντων της Υπηρεσίας ή τους Κράτους γενικότερα. 

3. Η κρυπτογράφηση και αποκρυπτογράφηση των σημάτων γίνε¬ 
ται από προσωπικό που ορίζεται στις σχετικές διατάξεις και διαταγές 
και σύμφωνα με τον τρόπο και τις οδηγίες που περιέχονται στους οι¬ 
κείους Κανονισμούς. 

4. Τα σήματα διαβιβάζονται με τα μέσα τηλεπικοινωνίας του 
Ο.Τ.Ε. μόνο σε περίπτωση που δεν υπάρχουν υπηρεσιακά μέσα τηλε¬ 
πικοινωνίας. 

5. Στα σήματα αναγράφονται υποχρεωτικά ο βαθμός προτεραιό¬ 
τητας, η ημεροχρονολογία και η ώρα έκδοσής τους. 

Η ημερομηνία και η ώρα έκδοσης του σήματος τίθεται στο αριστε¬ 
ρό μέρος αυτού και κάτω από τον αριθμό πρωτοκόλλου, αναγράφε¬ 
ται δε η ημερομηνία με δύο ψηφία, ή ώρα με τέσσερα ψηφία, χωρίς 
σημείο στίξης, ο μήνας αριθμητικώς ή με τα τρία πρώτα γράμματα 
εκτός από τον Ιούνιο και Ιούλιο που αναγράφονται με τα τέσσερα 
πρώτα και το έτος με τα τέσσερα ή με τα δύο τελευταία ψηφία. 

Τα έξι ψηφία της ημέρας και ώρας είναι συνεχόμενα. Ο μήνας χω¬ 
ρίζεται με κάθετο γραμμή και το έτος με παύλα, όπως 
091245/05-86. 

6. Ο τρόπος επαλήθευσης ή επιβεβαίωσης των σημάτων καθορίζε¬ 
ται με διαταγές. 

Άρθρο 15. 


Άρθρο 11. 


Πρακτικά Συλλογικών Οργάνων. 


Υπηρεσιακά Σημειώματα (Υ. Σ.). 

Τα υπηρεσιακά σημειώματα εκδίδονται από τις Υπηρεσίες της Ελ¬ 
ληνικής Αστυνομίας και χρησιμοποιούνται για ζητήματα ή ενέργειες 
δευτερεύουσας σημασίας, χωρίς να απαιτείται κοινοποίησή τους σε 
άλλες Υπηρεσίες. 


Άρθρο 12. 

Ενημερωτικά Σημειώματα (ΕΝ. ΣΗΜ.). 

1. Τα Ενημερωτικά σημειώματα χρησιμοποιούνται για την ενη¬ 
μέρωση προϊσταμένων κλιμακίων μέσα στην ίδια Υπηρεσία. 

2. Συντάσσονται συνήθως για να: 

α. Αποδώσουν περιληπτικά το περιεχόμενο μακροσκελών εγγρα 
φων. 

β. Εκθέσουν το ιστορικό ενός θέματος εφόσον δεν γνωρίζει ο 
Προϊστάμενος τούτο, ώστε να γίνει κατανοητό. 

γ. Διατυπώσουν απόψεις και εισηγήσεις σχετικά με τη ρυ μίση 
ενός θέματος ή να εκθέσουν τους λόγους που επέβαλαν την εκ οαη 
ενός εγγράφου. 


Άρθρο 13. 

Φύλλα εξέλιξης υποθέσεων (Φ.Ε.Υ.). 

1. Τα έγγραφα αυτά συντάσσονται από όλες τις Διοικήσεις Αξιω¬ 
ματικών και τηρούνται απ’ αυτές σε φακέλλους με σκοπό την παρα 
κολούθηση της εξέλιξης σοβαρών θεμάτων, η τακτοποίηση τω 

οποίων απαιτεί μεγάλο χρόνο. . ... { 

2. Περιέχουν το ιστορικό της υπόθεσης, τη σταδιακή εξε ιξη αυ 
τής, τις ενέργειες της Υπηρεσίας που τα τηρεί και το αποτε εσμα. 

.Άρθρο 14. 

Σήματα. 

1. Με τον όρο σήματα νοούνται τα έγγραφα που το περιεχόμενό 


1. Τα πρακτικά αποτελούν έκθεση στην οποία καταχωρίζονται τα 
υζητούμενα θέματα και οι λαμβανόμενες αποφάσεις κατά τη αυνε- 
ρίαση Συλλογικού Οργάνου (Συμβουλίου ή Επιτροπής). 

Η σύνταξη, η υπογραφή, η τήρηση και η κοινοποίηση των πρακτι- 
ών, όταν απαιτείται, διενεργείται από το Γραμματέα του Συλλογι- 
ού οργάνου, με μέριμνα του Προέδρου. 

3. Τα πρακτικά κατά κανόνα, περιέχουν την ημερομηνία, το έτος 
ον τόπο της συνεδρίασης, τον πρόεδρο, τα παρόντα μέλη και την 
διότητά τους, τα μέλη που κλήθηκαν, αλλά λόγω κωλύματος απου- 
ιίασαν , τα θέματα που συζητήθηκαν, την απόφαση που παρθηκε και 
η γνώμη της τυχόν μειοψηφίας. 

Π απόφαση του συλλογικού οργάνου και η γνώμη της μειοψηφίας 

ιρέπει να είναι αιτιολογημένες. . 

4. Τα πρακτικά, όταν πρόκειται για μόνιμο ή διαρκές συλλογικό 

ϊργανο, αριθμούνται με συνεχή αύξοντα αριθμό για το ίδιο ημερολο¬ 
γιακό έτος. _ 

Τα πρακτικά υπογράφονται από τα μέλη που πήραν μέρος στη 

ιύσκεψη και το Γραμματέα. 

5. Πριν από κάθε σύσκεψη Συλλογικού Οργάνου, προηγείται σύ¬ 
νταξη και κοινοποίηση σ’όλα τα μέλη Ημερήσιας διάταξης, με την 
οποία καθορίζονται τα προς συζήτηση ή μελέτη θέματα. Κατα τα λοι¬ 
πά εφαρμόζονται οι ειδικότερες διατάξεις που διεπουν τη λειτουργία 

ηινΐΐων Συλλογικών Οργάνων. 


Άρθρο 16. 


Αποφάσεις. 

Οι αποφάσεις είναι διοικητικές πράξεις που εκδίδονται με εξου- 

ότηση νόμου ή Διατάγματος. 

Οι αποφάσεις κατά τη σύνταξή τους χωρίζονται: 

Στο προοίμιο το οποίο αρχίζει με τη φράση « ^χοντ»ς ^ ^ 
περιλαμβάνει κατ’ αριθμητική σειρά όλες τις διαταξ ς 
χ στοιχεία στα οποία στηρίζεται η απόφαση. 

β. Στο σκεπτικό - αιτιολογικό, όταν προβλέπεται από διάταξη νό¬ 
μου ή επιβάλλεται από το είδος της απόφασης. 

γ. Στο διατακτικό το οποίο αρχίζει με τη λέξη «Αποφασίζουμε» 
και περιλαμβάνει την απόφαση που έχει ληφθεί, τον τόπο και τη χρο¬ 
νολογία έκδοσης της και την υπογραφή του εκδίδοντος αυτή. 

3. Για τη δημοσίευση ή όχι των αποφάσεων στην Εφημερίδα της 
Κυβέρνησης, εφαρμόζονται οι ισχύουσες κάθε φορά διατάξεις. 

Αρθρο 17. 

Σχέδια,Αστυνομικών Ενεργειών (ΣΑΕ). 

1. Τα σχέδια Αστυνομικών ενεργειών είναι έγγραφα που συντάσ- 
σονται από τις Διοικήσεις Αξιωματικών. 

Με αυτά καθορίζονται οι ενέργειες στις οποίες οφείλουν να προ- 
βούν οι Υπηρεσίες της Ελληνικής Αστυνομίας, κατά την εκτέλεση της 
αποστολής τους προκειμένου ν’ αντιμετωπίσουν προγραμματισμένες 
ή απρόβλεπτες εκδηλώσεις, καταστάσεις ή γεγονότα. Αποσκοπούν 
στην οργάνωση και το συντονισμό των ενεργειών προς επίτευξη του 
καλύτερου δυνατού αποτελέσματος. Στα σχέδια περιγράφονται κατά 
τρόπο σαφή λεπτομερή και συγκεκριμένο, ο επιδιωκόμενος σκοπός, η 
δύναμη και τα μέσα που διατίθενται, ο τρόπος δράσης και οι επί μέ¬ 
ρους ενέργειες προς επίτευξη του σκοπού τους. Σχέδια που συντάσσο- 
νται χωρίς διαταγή υποβάλλονται προς έγκριση στην Προϊστάμενη 
Υπηρεσία. 

2. Τα σχέδια συντάσσονται κυρίως προς: 

α. Αντιμετώπιση ενεργειών ή εκδηλώσεων στις οποίες συμμετέ¬ 
χουν πολλά άτομα και στρέφονται κατά της δημόσιας Τάξης και 
ασφάλειας ή που δύνανται να διαταράξουν την κοινωνικοοικονομική 
ζωή των πολιτών ή να δημιουργήσουν δυσχέρειες στην ασφαλή και 
ομαλή διακίνηση του κοινού, όπως συλλαλητήρια, πορείες, εορτές, 
τελετές, αθλητικές εκδηλώσεις, υποδοχή επισήμων προσώπων κ.λπ. 

β. Λήψη των αναγκαίων μέτρων σε περιπτώσεις εκτάκτων ανα¬ 
γκών, που προκαλούνται από πυρκαϊές, σεισμούς, πλημμύρες, σοβα¬ 
ρά δυστυχήματα κ.λπ. 

γ. Εκπλήρωση αποστολών που αναφέρονται στην Εθνική Άμυνα 
και Κρατική Ασφάλεια, όπως σε περίπτωση μερικής ή γενικής επι¬ 
στράτευσης, επίταξης κτιρίων και βιομηχανιών, προστασίας έργων 
κοινής ωφελείας και ανάλογες περιπτώσεις. 

3. Τα σχέδια, με τους πίνακες και τα παραρτήματά τους, απο- 
στέλλονται στις αρμόδιες για την εφαρμογή τους Υπηρεσίες, στις 
οποίες μπορεί να ανατίθεται η συμπλήρωση και η προσαρμογή τους 
στις τοπικές συνθήκες και ιδιομορφίες, όταν αυτό κρίνεται αναγκαίο. 

Σχέδια που συμπληρώνονται και προσαρμόζονται σύμφωνα με τα 
παραπάνω, υποβάλλονται για έγκριση στην Προϊσταμένη Υπηρεσία, 
όταν διατάσσεται. 

4. Τα σχέδια διαβαθμίζονται από την Υπηρεσία που τα καταρτίζει 
με ανάλογο βαθμό και τηρούνται από το προσωπικό, που καθορίζεται 
με διαταγή. 

Άρθρο 18. 

Λοιπά είδη εγγράφων. 

Τα λοιπά είδη εγγράφων που μνημονεύονται στο άρθρο 2 παρ. 11 
του παρόντος διατάγματος, περιέχουν λεπτομερή υπηρεσιακά στοι¬ 
χεία, χρήσιμα προς εξαγωγή συμπερασμάτων για ένα θέμα και δια¬ 
φώτιση των Υπηρεσιών. 

Καθένα από τα έγγραφα ακολουθεί, κατά κανόνα, ορισμένο τύπο , 
που προβλέπεται από τις οικείες διατάξεις, διαταγές ή οδηγίες ή κα¬ 
θορίζεται με διαταγή του Αρχηγού της Αστυνομίας, ανάλογα με το 
περιεχόμενό του και τις υπηρεσιακές ανάγκες. 

ΤΜΗΜΑ Γ 

ΕΠΙΤΕΛΙΚΕΣ ΕΡΓΑΣΙΕΣ 

Άρθρο 19. 

Μορφές — Είδη Εργασίας. 

1. Η επιτελική εργασία, κατά κανόνα, αναφέρεται σε ένα γενικό 


θέμα ή πρόβλημα και όχι σε ένα συγκεκριμένο πρόσωπο ή γεγονός, 
περιλαμβάνει δε αυτή: 

α. Την καταγραφή της υπάρχουσα κατάστασης, την έρευνα αυτής, 
την αιτιολόγησή της και απαντά στα ερωτήματα τι, γιατί, πως, 
ποιος, που, πότε, πόσο. 

β. Τη μελέτη της υπάρχουσας κατάστασης και την αναζήτησή της 
καλύτερης λύσης αντιμετώπισης, 
γ. Την παρουσίαση της μελέτης. 

δ. Τη διατύπωση της ληφθείσης απόφασης της Διοίκησης, ιδία σε 
διαταγή, σχέδιο νομοθετήματος ή πρόγραμμα. 

2. Η Διοικητική εργασία περιλαμβάνει τη διατύπωση των αποφά¬ 
σεων, διαταγών, οδηγιών της Διοίκησης, που αφορούν στην κατά¬ 
σταση του προσωπικού, των Υπηρεσιών και μέσων, κατ’ εφαρμογή 
του Οργανισμού και των κανονισμών του Σώματος και τη δραστη- 
ριοποίηση αυτών σε ό,τι αφορά την εκπλήρωση της αποστολής τους. 

3. Η Εποπτική εργασία παρακολουθεί τη διαχείριση από τις εκτε¬ 
λεστικές και βοηθητικές Υπηρεσίες του Σώματος των διαφόρων υπο¬ 
θέσεων, σύμφωνα με τους νόμους και τους Κανονισμούς και την εκτέ¬ 
λεση των διαταγών, οδηγιών και προγραμμάτων της Διοίκησης του 
Σώματος. 

4. Η Ελεγκτική εργασία διαπιστώνει αν οι πράξεις των Υπηρε¬ 
σιών και του προσωπικού της Ελληνικής Αστυνομίας υπήρξαν σύμ¬ 
φωνες με τους νόμους και κανονισμούς και αν εκτελέσθηκαν και σε 
ποιό βαθμό οι διαταγές και τα προγράμματα της Διοίκησης του Σώ¬ 
ματος. 

5. Βοηθητική και Τεχνική εργασία είναι, κάθε εργασία εκτός των 
ανωτέρω αναφερωμένων που αποσκοπεί στην υποβοήθηση της απο¬ 
στολής του Σώματος. 

6. Κάθε μια από τις· ανωτέρω εργασίες λαμβάνει τη μορφή γρα¬ 
πτού κειμένου (εγγράφου, σχεδίου κ.λπ.). 

Άρθρο 20. 

Δεοντολογία Εργασιών. 

1. Κάθε εργασία από τις αναφερόμενες στο προηγούμενο άρθρο 
πρέπει να είναι: 
α. Πλήρης. 

Περιέχει όλες τις αναγκαίες και απαραίτητες έννοιες και στοιχεία, 
που συνιστούν και επηρεάζουν το θέμα ή το πρόβλημα σε όποιο βαθ¬ 
μό ποσοτικά και ποιοτικά απαιτούνται, ώστε να δύναται να εγκριθεί 
από τη Διοίκηση, όπως έχει αυτή διαμορφωθεί, 
β. Ακριβής. 

0 προσδιορισμός χρόνου, τόπου, ποσού, ενέργειας, έννοιας, ποιό¬ 
τητας και των λοιπών στοιχείων πρέπει να είναι ακριβής, ώστε να 
μην αφήνει περιθώρια για αμφιβολίες και εικασίες και να μην έχει 
ανάγκη νέων καθορισμών και συμπληρώσεων. 

Η αμφιβολία για την ακρίβεια του περιεχομένου της εργασίας έ¬ 
χει οπωσδήποτε σαν αποτέλεσμα την εσφαλμένη απόφαση και ανο¬ 
μοιόμορφη εφαρμογή τηςΓ 
γ. Συντονισμένη. 

Κάθε εργασία πρέπει να είναι μέρος του συνόμου της ενιαίας και 
αδιαίρετης εργασίας του Υπουργείου Δημόσιας Τάξης, να είναι εναρ¬ 
μονισμένη με τις γενικές κατευθύνσεις, αντιλήψεις και αποφάσεις της 
Διοίκησης και να εξυπηρετεί τους σκοπούς και την αποστολή της. 
δ. Έγκαιρη. 

Ο παράγοντας χρόνος έχει αποφασιστική σημασία για την εκπλή¬ 
ρωση μιας αποστολής, οπότε η εμπρόθεσμα ή μη περαίωση μιας ερ¬ 
γασίας επηρεάζει την εκπλήρωση ή μη αυτής. 

Οι εργασίες του Υπουργείου Δημόσιας Τάξης περιέχουν σ’ αυτές 
το στοιχείο της πρόβλεψης και δεν πρέπει να προκαταλαμβάνονται 
από τα γεγονότα, αλλά να προβαδίζουν αυτών, 
ε. Συνοπτική. 

Λεπτομέρειες, διευκρινίσεις και λοιπές επεξηγήσεις, που δεν είναι 
αναγκαίες παραλείπονται. 

Η συνοπτική διατύπωση εξασφαλίζει περισσότερο την ακρίβεια 
και σαφήνεια, αρκεί να μη θυσιάζεται ο σκοπός της εργασίας χάριν 
της συνοπτικότητας. 
στ. Σύννομη και ορθή. 

Βασίζεται σε εξελεγμένα στοιχεία και περιέχει νόμιμες και ορθές 
εκτιμήσεις, κατευθύνσεις, οδηγίες και συμπεράσματα, 
ζ. Μακράς προοπτικής. 




Οι εργασίες του Υπουργείου Δημόσιας Τάξης αντιμετωπίζουν όχι 
μόνο το παρόν, αλλά το εγγύς και το απώτερο μέλλον. Η πρόβλεψη 
και ο προγραμματισμός γενικά είναι λειτουργίες της Διοίκησης και 
κάθε ενέργεια ή εργασία αυτών πρέπει να τελεί σε συσχέτιση και 
εναρμονισμό με τον παράγοντα χρόνο. 

Αρθρο 21. 

Τεχνική Εργασιών. 

1. Προϋποθέσεις επιτυχούς κατάρτισης των εργασιών του άρθρου 


4. Για τη διεκπεραίωση των θεμάτων του άρθρου αυτού καθώς και 
των άλλων υποθέσεων των πολιτών εφαρμόζονται οι διατάξεις του 
άρθρου 12 του Ν. 1599/86 (Α—75). 

5. Το περιεχόμενο εγγράφων και προφορικών δηλώσεων των πο¬ 
λιτών, που υποβάλλονται στις Υπηρεσίες της Ελληνικής Αστυνομίας 
και κα ταχωρίζονται στα βιβλία τους, δεν θεωρείται ότι βεβαιώνεται 
με τη χορήγηση αντιγράφου, εκτός αν σαφώς προκύπτει τούτο. 

6. Η Υπηρεσία που χορηγεί το αντίγραφο, τηρεί στο αρχείο της ό¬ 
μοιο αντίτυπο. 

7. Η παρ. 6 του άρθρου 7 του παρόντος εφαρμόζεται και στην προ¬ 
κειμένη περίπτωση. 


19 είναι: 


α. Κατανόηση του θέματος ή του προβλήματος, που αφορά η εργα¬ 
σία. Αυτό ή καθορίζεται από τη Διοίκηση ή συλλαμβάνεται από τον 
αρμόδιο επιτελή. Και στις δύο περιπτώσεις πρέπει να αποσαφηνίζεται 
πλήρως η φύση, οι διαστάσεις και ο σκοπός της εργασίας, 
β. Κατάρτιση περιγράμματος εργασίας. 

Καθορίζεται ιδία ποια πληροφοριακά στοιχεία είναι αναγκαία, από 
που θα ληφθούν αυτά, ποιων απαιτείται η συνεργασία, ποια τα κύρια 
και δευτερεύοντα σημεία, ποια η δομή και η αρχιτεκτονική της εργα¬ 
σίας. 

γ. Συλλογή πληροφοριακών στοιχείων. 

Οι τρόποι συλλογής των στοιχείων είναι διάφοροι κατά τις περι¬ 
στάσεις, όπως απογραφή, δειγματοληψία, σύστημα περιοδικών ανα¬ 
φορών, συγγράμματα επιστημονικά, νομικά, οικονομικά και άλλες 
εκδόσεις διαφόρων κρατικών υπηρεσιών και οργανισμών ή ιδιωτών, 
δ. Εκτίμηση των πληροφοριακών στοιχείων. 

Εκτιμάται η ποσοτική και ποιοτική επάρκεια των στοιχείων, κα¬ 
θώς και ο βαθμός αξιοπιστίας αυτών. 

ε. Ταξινόμηση των πληροφοριακών στοιχείων. 

Τα στοιχεία ταξινομούνται κατά χρόνο, τόπο, περίπτωση, πρό¬ 
σωπο, ομάδα προσώπων, θέμα ή ομοιογενείς ομάδες θεμάτων κα άλ¬ 
λες συναφείς περιπτώσεις. Από την ταξινόμηση αυτή ελέγχεται η 
πληρότητα και η ακρίβεια των στοιχείων, εκτιμάται αν απαιτείται 
αναζήτηση νέων στοιχείων και γίνεται η τελική ταξινόμηση αυτών, 
στ. Ανάλυση και σύνθεση των πληροφοριακών στοιχείων. 

Κάθε στοιχείο ή ομάδα ομοιογενών στοιχείων, αναλύεται σε επι 
μέρους στοιχεία. Μερικά στοιχεία, μεμονωμένα εξεταζόμενα, ενδεχό¬ 
μενα να μη υποβοηθούν σοβαρά ή και καθόλου το επιτελούμενο έργο, 
πλην όμως η σύγκριση, η συσχέτιση και η σύνθεση των στοιχείων αυ¬ 
τών αποβαίνει συνήθως εποικοδομητική για τη μελέτη του θέματος ή 
του προβλήματος. 

ζ. Συμπεράσματα και προτάσεις. 

2. Η όλη ανωτέρω τεχνική διαδικασία υποβοηθεί τον επιτελή να 
καταλήξει σε ορισμένα συμπεράσματα στα οποία βασίζεται η διατύ¬ 
πωση των προτάσεών του. 

Τμήμα Δ'. 

ΑΝΤΙΓΡΑΦΑ ΕΓΓΡΑΦΩΝ - ΘΕΩΡΗΣΕΙΣ ΕΓΓΡΑΦΩΝ 
Άρθρο 22. 

Χορήγηση αντιγράφων εγγράφων. 


Άρθρο 23. 

Στοιχεία αντιγράφων εγγράφων. 

1. Τα αντίγραφα εγγράφων περιλαμβάνουν: 

α) Το ακριβές κείμενο του εγγράφου, στο οποίο περιλαμβάνονται 
και όλα τα στοιχεία που αναγράφονται πριν και μετά από το κυρίως 
1 κείμενο, ήτοιτην Αρχή, που το εκδίδει, τη χρονολογία έκδοσης, τον 
προορισμό του εγγράφου, την περίληψη του εγγράφου, το κυρίως κεί¬ 
μενο, τον τίτλο, το ονοματεπώνυμο και το βαθμό του προσώπου που 
το υπόγραψε, χωρίς προσθήκη της σφραγίδας της Υπηρεσίας. 

β. Τη φράφη «Ακριβές αντίγραφο» και κάτω από αυτή τον τόπο 
και χρόνο έκδοσής του, τον τίτλο, την υπογραφή, το ονοματεπώνυμο 
και το βαθμό του αρμοδίου προσώπου, για την επιβεβαίωση της 
ακρίβειας του αντιγράφου του εγγράφου. 

γ. Τη σφραγίδα της Υπηρεσίας, που το εκδίδει. 

2. Τα αντίγραφα των εγγράφων μπορούν να χορηγούνται και με 
φωτοτύπηση αυτών, η οποία επικυρώνεται όπως ορίζεται στις β' και 
γ' περιπτώσεις της προηγούμενης παραγράφου. 

Άρθρο 24. 

Βεβαίωση του γνησίου υπογραφής και επικύρωση αντιγράφων εγ¬ 
γράφων. 

1. Οι Υπηρεσίες Ελληνικής Αστυνομίας, αν δεν ορίζεται διαφορετι¬ 
κά από τις ισχύουσες διατάξεις, μπορούν να βεβαιώνουν το ιδιόχειρο 
της υπογραφής των πολιτών επάνω σε έγγραφα, τα οποία υπογρά¬ 
φουν ενώπιον του αρμόδιου οργάνου. 

Επίσης μπορούν να βεβαιώνουν την ακρίβεια αντιγράφων ή φω¬ 
τοαντιγράφων πρωτοτύπων εγγράφων ή επισήμων αντιγράφων αυ¬ 
τών, ευρισκομένων στα χέρια των ενδιαφερομένων πολιτών. Μ επι¬ 
κύρωση γίνεται έπειτα από αντιπαραβολή με το πρωτότυπο ή το 
ακριβές αντίγραφο που κατέχει ο ενδιαφερόμενος. 

2. Αρμόδιοι για τη βεβαίωση του γνησίου της υπογραφής και για 
την επικύρωση αντιγράφων εγγράφων είναι όλοι οι Αξιωματικοί, Αν- 
θυπαστυνόμοι και Αρχιφύλακες, που είναι Ανακριτικοί Υπάλληλοι, 
καθώς και οι πολιτικοί υπάλληλοι, που είναι προϊστάμενοι οργανι¬ 
κών Υπηρεσιών κλιμακίων. 

3. Κατά τη βεβαίωση του ιδιόχειρου της υπογραφής αναγράφονται 


1. Για το δικαίωμα γνώσης των διοικητικών εγγράφων των Υπη¬ 

ρεσιών της Αστυνομίας και χορήγησης αντιγράφων αυτών στους πο¬ 
λίτες εφαρμόζονται οι διατάξεις του άρθρου 16 του Ν. 1599/86 
(Α—75) και οι με βάση αυτές εκδιδόμενες σχετικές κανονιστικές πρά- 
ξεις. . 

2. Η ικανοποίηση ή μη του ανωτέρω δικαιώματος των πολιτών, 
κατά τις ισχύουσες διατάξεις, γίνεται από τους Αξιωματικούς Διοικη¬ 
τές Υπηρεσιών της Ελληνικής Αστυνομίας, επιπέδου Αστυνομικού 
Τμήματος Τάξης και άνω, καθώς και από τους προϊσταμένους των 
Τμημάτων Τάξης, Ασφάλειας και Τροχαίας ή τους προϊσταμένους 
των γραφείων με εντολή του διοικητή της οικείας Υπηρεσίας. 

3. Σε περίπτωση κωλύματος, απουσίας ή ανυπαρξίας Αξιωματι¬ 
κών Διοικητών των ανωτέρω Υπηρεσιών και για έγγραφα που τη 
ρούνται στους Αστυνομικούς Σταθμούς και τα Φυλάκια η διαχείριση 
του θέματος αυτού γίνεται από τους διοικητές των άμεσα προϊσταμέ¬ 
νων τους Υπηρεσιών, στους οποίους υποβάλλεται η αίτηση και τα 
ηγετικά αντίγραφα σε δύο αντίτυπα, από τα οποία το ένα επικυρω 
μένο. 


«Βεβαιώνεται το ιδιόχειρο της υπογραφής (ονοματεπώνυμο του 
διαφερόμενου, ο αριθμός του δελτίου ταυτότητας, η χρονολογία και 
Αρχή έκδοσης)» και ακολούθως ο τόπος, η χρονολογία, ο τίτλος,· το 
οματεπώνυμο και ο βαθμός του οργάνου που ενεργεί τη βεβαίωση, 
IV οποία υπογράφει και σφραγίζει με τη σφραγίδα της Υπηρεσίας. 
Κατά την επικύρωση του αντιγράφου εγγράφου, αναγράφεται: 
Χκριβές αντίγραφο ή φωτοαντίγραφο από το πρωτότυπο ή επίσημο 
,τίγραφο που βρίσκεται στα χέρια του (αναγράφονται όλα τα στοι- 
;ία που αναφέρονται στο προηγούμενο εδάφιο)» και ακολουθεί ό,τι 
ϊι στο προηγούμενο εδάφιο αναφέρεται. 

4. Για τη βεβαίωση του ιδιόχειρου της υπογραφής σε έγγραφα 
ϊαμμένα στην Ελληνική ή ξένη γλώσσα και προορισμένα να χρησι- 
οποιηθούν σε ξένες Αρχές που εδρεύουν, είτε στην Ελλαδα, είτε στο 
ωτερικό, καθώς και για την επικύρωση αντιγράφων έγγραφων 
βαμμένων σε ξένη γλώσσα, ακολουθείται η διαδικασία που ορίζεται 
πό το Υπουργείο Εξωτερικών. 

ΜΕΡΟΣ ΔΕΥΤΕΡΟ 

ΓΕΝΙΚΑ ΠΕΡΙ ΔΙΕΞΑΓΩΓΗΣ ΤΗΣ ΑΛΛΗΛΟΓΡΑΦΙΑΣ 
ΤΜΗΜΑ Α'. 

ΚΑΤΑΡΤΙΣΗ ΕΓΓΡΑΦΩΝ 
Άρθρο 25. 

Γενικά στοιχεία κατάρτισης εγγράφων. 

1. Τα έγγραφα συντάσαονται σε χαρτί κατάλληλου χρώματος και 
σχήματος όμοιου με αυτό που χρησιμοποιείται στις γραφομηχανές 
και χορηγείται συνήθως από την Υπηρεσία. 

2. Τα έγγραφα και ιδίως οι διαταγές, οι αναφορές και τα έγγραφα 
με στενή έννοια, χωρίζονται στα εξής μέρη: 

α. Το πριν από το κυρίως κείμενο. 

β. Το κυρίως κείμενο. 

γ. Το μετά από το κυρίως κείμενο. 

3. Το α' μέρος περιλαμβάνει: 
α. Στο άνω αριστερό τμήμα: 

(1) Τον πλήρη τίτλο και λοιπά στοιχεία της Υπηρεσίας. 

(2) Την ταχυδρομική διεύθυνση και ταχυδρομικό κώδικα της Υπη¬ 
ρεσίας. 

(3) Τον αρμόδιο χειριστή με το αρχικό γράμμα του ονόματος του, 
το επώνυμο και το τηλέφωνό του, για Υπηρεσίες από επιπέδου Αστυ¬ 
νομικού Τμήματος Τάξης και προς αυτό εξομοιούμενης και άνω. Δεν 
υπάρχει τέτοια υποχρέωση σε περιπτώσεις δημόσιας ή κρατικής 
ασφάλειας. 

(4) Τον αριθμό πρωτοκόλλου του εγγράφου, 
β. Στο άνω δεξιό τμήμα: 

(1) Το χρόνο που ισχύει το έγγραφο σύμφωνα με τις ισχύουσες 
διατάξεις. 

(2) Το βαθμό ασφάλειας και προτεραιότητας. 

(3) Την επίσημη ονομασία της έδρας της Υπηρεσίας και τη χρονο¬ 
λογία έκδοσης του εγγράφου. 

(4) Τους αποδέκτες του εγγράφου με τη διεύθυνσή τους, 
γ. Σε όλο το άνω τμήμα: 

(1) Το «ΘΕΜΑ», που αποτελεί βραχυτάτη περίληψη του κυρίως 
κειμένου. 

(2) Μνεία των σχετικών με το θέμα εγγράφων ή νομικών διατά¬ 
ξεων. 

4. Το β' μέρος περιλαμβάνει το κύριο θέμα, το οποίο πρέπει να 
αναπτύσεται με πληρότητα, χωρίς προοίμιο και περιττολογίες, με 
απλότητα και σαφήνεια νοημάτων και ανάλογη βραχύτητα, χωρίς ό¬ 
μως να μειώνεται η όλη εικόνα του θέματος. 

5. Το γ' μέρος περιλαμβάνει τον τίτλο, την υπογραφή, το ονομος- 
στεπώνυμο και το βαθμό του προσώπου που υπογράφει το έγγραφο, 
τη σφραγίδα της Υπηρεσίας και την απαρίθμηση των λοιπών εγγρά¬ 
φων που τυχόν επισυνάπτονται. 

6. Κατά τη σύνταξη των κειμένων των εγγράφων χρησιμοποιείται 
η καθιερωμένη από το Κράτος γλώσσα, χωρίς ακρότητες και ιδιωμα¬ 
τισμούς. * 

7. Η διατύπωση του κειμένου γίνεται με ευπρέπεια και σοβαρό¬ 
τητα, σε ύφος σύμφωνο προς το πνεύμα της πειθαρχίας, χωρίς φιλο¬ 
λογικά ή ρητορικά σχήματα, αποφθέγματα, κρίσεις και σχόλια και 
φολοφρονητικές ή δηκτικές εκφράσεις. 

8. Τα έγγραφα, μετά την υπογραφή του σχεδίου από τον εκδότη, 
αναπαράγονται, σε ισάριθμα προς τους αποδέκτες αντίτυπα τα οποία 
υπογράφονται προκειμένου: 

α. Περί Αστυνομικών Διευθύνσεων ή εξομοιουμένων προς αυτές 
Υπηρεσιών και ανωτέρων αυτών κλιμακίων ή από τον εκδότη ή για 
την ακρίβεια της αντιγραφής (αναπαραγωγής) αυτών από τους προϊ¬ 
σταμένους τμημάτων ή γραφείων ή αρμόδιους Αξιωματικούς ή πολι¬ 
τικούς υπαλλήλους ή συντάκτες. 

β. Περί Αστυνομικών Τμημάτων Τάξης και εξομοιουμένων Υπη¬ 
ρεσιών, οι μεν αναφορές και τα με στενή έννοια έγγραφα από τον 
εκδότη, οι δε διαταγές από τον εκδότη ή για την ακρίβεια της αντι¬ 
γραφής (αναπαραγωγής), από τους Γραμματείς. 

γ. Περί Αστυνομικών Σταθμών Τάξης και Αστυνομικών Φυλα¬ 
κίων Τάξης από τον εκδότη. 

δ. Η διαδικασία στις περιπτώσεις α' - β' εφαρμόζεται σε κάθε πε¬ 


ρίπτωση διακίνησης εγγράφου. 

Άρθρο 26. 

Τεχνικά στοιχεία διατύπωσης εγγράφων. 

1. Ο σκοπός ενός εγγράφου είναι να μεταβιβάσει στον παραλήπτη 
του τις απόψεις και αποφάσεις του συντάκτη για ένα θέμα. 

2. Κατά τη διατύπωση οποιουδήποτε εγγράφου πρέπει να τηρού¬ 
νται ορισμένες αρχές και τεχνική κατάρτιση, που είναι: 

α. Η δομή του εγγράφου. 

Το έγγραφο δεν πρέπει να είναι συνεχές και σχοινοτενές. Ανάλογα 
με την έκτασή του υποδιαιρείται σε μέρη, τμήματα, κεφάλαια, πρα- 
γράφους, υποπαραγράφους και εδάφια. 

Τα μέρη αναγράφονται ολογράφως, τα τμήματα με λατινικούς 
αριθμούς, τα κεφάλαια με κεφαλαία γράμματα της Ελληνικής αλφα¬ 
βήτου, οι παράγραφοι με αραβικούς αριθμούς, οι υποπαράγραφοι με 
μικρά γράμματα και τα εδάφια με τους αραβικούς αριθμούς εντός 
παρενθέσεων. 

Η χρησιμοποίηση κεφαλαίων γραμμάτων, η υπογράμμιση λέξεων 
και φράσεων και η χρήση παραρτημάτων, πινάκων, σχεδίων, φωτο¬ 
γραφιών κ.λπ. είναι κατά τις περιστάσεις αναγκαίες. Η οπτική ει¬ 
κόνα του εγγράφου είναι ένα στοιχείο βασικό και αξιόλογο. 

β. Περίληψη. 

Περίληψη είναι η τοποθέτηση προ του κειμένου μιας φράσης κατά 
το δυνατό βραχείας, ενδεικτικής ή περιεκτικής του περιεχομένου του 
εγγράφου. 

γ. Ορθή γραφή — διατύπωση. 

Αυστηρή εφαρμογή των λεξικών, γραμματικών και συντακτικών 
κανόνων. 

δ. Απλότητα. 

Φράσεις απλές, μικρές και συγκεκριμένες προτάσεις. 

ε. Πληρότητα. 

Ποσοτική και ποιοτική επάρκεια των στοιχείων που επηρεάζουν 
το περιεχόμενο του εγγράφου. 

στ. Συντομία. 

Δεν περιέχονται περιττές φράσεις, έννοιες και επεξηγήσεις. Η συ¬ 
ντομία δεν αποβαίνει σε βάρος της ουσίας του εγγράφου. 

ζ. Τυποποίηση. 

Με αυτή επιτυγχάνεται η πληρότητα, ακρίβεια, ομοιομορφία και η 
μείωση εργασίας. Το τυποποιημένο έγγραφο επικτείνεται σε όλες τις 
δυνατές περιπτώσεις. 

3. Τα έγγραφα εκτός αυτών που τυπώνονται στον πολύγραφο ή το 
τυπογραφείο, συντάσσονται επί της μιας πλευράς του φύλλου χάρτου 
και πρέπει να είναι ευανάγνωστα. 

4. Κάθε φύλλο χάρτου πρέπει να έχει πλάτος 16 και μήκος 22 
εκατοστά του μέτου τουλάχιστον, αλλά να μη υπερβαίνει τις διαστά¬ 
σεις των φακέλλων του αρχείου, εκτός από τις καταστάσεις, τους 
στατιστικούς πίνακες και τα σχεδιαγράμματα. 

5. Τα έγγραφα αριθμούνται κατά σελίδες, πλην της πρώτης. 

6. Κατά τη σύνταξη των εγγράφων αφήνεται ανάλογο περιθώριο 
σε όλες τις πλευρές του φύλλου χάρτου. 

7. Μεταξύ των σειρών του κειμένου, των παραγράφων, των υπο- 
παραγράφων και λοιπών υποδιαιρέσεων αφήνεται ανάλογο διάστημα 
για το διαχωρισμό τους. 

8. Στη σελίδα ή το φύλλο του εγγράφου, στο οποίο περιέχονται τα 
μετά από το κυρίως κείμενο στοιχεία και ιδίως η υπογραφή του 
εκδότη, πρέπει να περιέχεται τουλάχιστον μία πλήρης σειρά του κυ¬ 
ρίως κειμένου. 

9. Τα αναφερόμενα στα άρθρα 20 και 21 του παρόντος Διατάγμα¬ 
τος έχουν ανάλογη ε^γρμογή. 

Άρθρο 27. 

Αποδέκτες εγγράφων. 

1. Αποδέκτες εγγράφων είναι Αρχές, Υπηρεσίες, Συλλογικά όρ¬ 
γανα ή μεμονωμένα άτομα. 

2. Οι αποδέκτες διακρίνονται σε «αποδέκτες προς ενέργεια» και 
«αποδέκτες προς ενημέρωση». 

3. Οταν ο αριθμός των αποδεκτών είναι μεγάλος και επιβάλλεται 
ο ειδικότερος προσδιορισμός τούτων, τότε γίνεται χρήση «Πίνακα 

Διανομής» (Π.Δ.) στον οποίο καταχωρίζονται οι αποδέκτες. τεραιότητας. 

2. Τα έγγραφα, από άποψη προτεραιότητας, χαρακτηρίζονται: 

Άρθρο 28. «. Κατεπείγοντα. 

β. Επείγοντα. 

Συνημμένα εγγράφων. γ. Κοινά. 

3. Ο βαθμός προτεραιότητας κάθε εγγράφου καθορίζεται από τον 

1. Συνημμένα χαρακτηρίζονται όλα τα παραστατικά στοιχεία που εκδότη και υποδηλώνει βασικά, την κατά προτεραιότητα έκδοση και 

προσαρτώνται στο κυρίως έγγραφο, όπως παραρτήματα, προσθήκες, διακίνηση του εγγράφου, μέχρι που να λάβει γνώση ο αποδέκτης, 
πίνακες, καταστάσεις, υποδείγματα, σχέδια και άλλα σχετικά. 4. Η χρήση υψηλών βαθμών προτεραιότητας γίνεται με περίσκεψη 

2. Τα συνημμένα προσδιορίζονται ως προς τον αριθμό και περί- και όταν επιβάλλεται από το περιεχόμενο του εγγράφου, 

γράφονται όσο γίνεται καλύτερα για να μη είναι δυνατή η αντικατά¬ 
στασή τους με άλλα. Άρθρο 33. 

Αρθρο 29. Διεκπεραίωση εγγράφων. 


Χρήση συντμημένων τίτλων κατά τη σύνταξη εγγράφων. 

1. Προς διευκόλυνση των επικοινωνιών μεταξύ των Υπηρεσιών 
ιδίως σε περιπτώσεις που απαιτείται σύντομη διατύπωση των κειμέ¬ 
νων (σημάτων) επιτρέπεται η χρήση συντμημένων τίτλων (Σ.Τ.) 
Υπηρεσιών ή Συλλογικών Οργάνων, αντί ολόκληρου του τίτλου αυ¬ 
τών. 

2. Σαν συντμημένος τίτλος χαρακτηρίζεται, στο γραπτό ή προφο¬ 
ρικό λόγο η χρησιμοποίηση σύντομης γραφής ή εκφώνηση ολοκλήρου 
του τίτλου, που είναι εκ τών προτέρων καθιερωμένη και αποτελείται 
από τα αρχικά κεφαλαία γράμματα των λέξεων του τίτλου ή με προ¬ 
σθήκη σ’ αυτά και άλλων γραμμάτων, για το διαχωρισμό των 
οποίων μπορούν να χρησιμοποιούνται τελείες. 

3. Η χρήση των Σ.Τ. πρέπει να γίνεται περιορισμένα και με με¬ 
γάλη προσοχή. 

4. Όταν υπάρχει η παραμικρή υπόνοια παρερμηνείας του συντμη- 
μένου τίτλου, πρέπει οπωσδήποτε να αναγράφεται ολόκληρος ο τί¬ 
τλος στην αρχή του κειμένου του εγγράφου. 

Τμήμα Β'. 

ΔΙΑΧΕΙΡΙΣΗ ΤΩΝ ΕΓΓΡΑΦΩΝ ΓΕΝΙΚΑ. 

Άρθρο 30. 

Διακίνηση εγγράφων. 

Οι αναφορές υποβάλλονται ιεραρχικά, πλην των περιπτώσεων που 
άλλες διατάξεις ή διαταγές για συγκεκριμένο κάθε φορά θέμα, επι¬ 
βάλλουν την καθ’ υπέρβαση της ιεραρχίας υποβολή τους. 

Άρθρο 31. 

Ασφάλεια εγγράφων. 

1. Όλα τα έγγραφα, που η γνωστοποίησή τους σε μη αρμόδιο θα 
ζημίωνε το Κράτος ή άτομα, αποτελούν διαβαθμισμένο υλικό και 
παίρνουν ανάλογο βαθμό ασφάλειας. 

2. Τα έγγραφα από άποψη ασφάλειας χαρακτηρίζονται: 

α. ΑΚΡΩΣ ΑΠΟΡΡΗΤΑ (Α.Α.Π.) 

β. ΑΠΟΡΡΗΤΑ (Α.Π.). 
γ. ΕΜΠΙΣΤΕΥΤΙΚΑ (Ε.Μ.Π.). 
δ. ΠΕΡΙΟΡΙΣΜΕΝΗΣ ΧΡΗΣΗΣ (ΠΕΡ. ΧΡ·). 
ε. ΑΔΙΑΒΑΘΜΗΤΑ (Α.Δ.). 

3. Ο χαρακτηρισμός του εγγράφου γίνεται από τον εκδότη με 
βάση τις ισχύουσες κάθε φορά διατάξεις και διαταγές. Ο βαθμός 
ασφάλειας του εγγράφου δεν μπορεί να είναι κατώτερος του βαθμού 
ασφάλειας των εγγράφων που επισυνάπτονται σ’ αυτό. 

Άρθρο 32. 

Προτεραιότητα εγγράφων. 

1 · Ολα τα έγγραφα πρέπει να διακινούνται και να διεκπεραιώνο- 
νται χωρίς καθυστέρηση και μέσα στον απόλυτα αναγκαίο .χρόνο. 

Οσα από αυτά επιβάλλεται να διακινηθούν και να διεκπεραιωθούν 
κατά προτεραιότητα, χαρακτηρίζονται με ένα από τους βαθμούς προ- 


1. Τα εξερχόμενα έγγραφα, μετά την υπογραφή τους, παραδίδο- 
νται στο αρμόδιο γραφείο ή πρόσωπο για διεκπεραίωση. 

Πριν από τη σφράγιση των ταχυδρομικών φακέλλιυν, οι αριθμοί 
πρωτοκόλλου των εγγράφων, καταχωρίζονται στο σχετικό βιβλίο 
διεκπεραίωσης και αναγράφεται στο φάκελλο ο αντίστοιχος αύξοντας 
αριθμός του βιβλίου. 

2. Όλα τα έγγραφα που απευθύνονται στην ίδια Αρχή η Υπηρεσία 
και έχουν τον ίδιο βαθμό ασφάλειας ή προτεραιότητας, κλείνονται 
μέσα στον ίδιο ταχυδρομικό φάκελλο. 

Οι αριθμοί πρωτοκόλλου των εγγράφων αναγράφονται σε ξεχωρι¬ 
στό σημείωμα, το οποίο αφού υπογραφεί από το πρόσωπο που ενερ 
γεί την διεκπεραίωση και σφραγιστεί με τη σφραγίδα της διεκπε¬ 
ραίωσης, τοποθετείται μέσα στο φάκελλο για έλεγχο από τον παρα¬ 
λήπτη. 

Όταν γίνεται χρήση δευτέρου εσωτερικού φακέλλου, οι αριθμοί 
αναγράφονται σ’ αυτόν, χωρίς ξεχωριστό σημείωμα. 

3. Το πρόσώπο που παραλαμβάνει τους φακέλλους, υπογράφει 
στη σχετική στήλη των βιβλίων διεκπεραίωσης. 

4. Στο ταχυδρομικό φάκελλο αναγράφονται: 

α. Ο τίτλος της Υπηρεσίας που αποστέλλει το έγγραφο. 

β. Ο αύξοντας αριθμός του βιβλίου διεκπεραίωσης. 

γ. Η ένδειξη «με απόδειξη» όπου προβλέπεται. 

δ. Ο βαθμός προτεραιότητας. 

ε. Ο αποδέκτης και η διεύθυνσή του με του Ταχυδρομικό Κώδικα. 

5. Οι ταχυδρομικοί φάκελλοι, μετά το κλείσιμο σφραγίζονται με 
τη σφραγίδα διεκπεραίωσης στις δύο όψεις. Τα έγγραφα που φέρουν 
βαθμό ασφάλειας «Εμπιστευτικό» και άνω ή την ένδειξη «Προσωπι¬ 
κό», τοποθετούνται μέσα σε διπλό φάκελλο και στο μεν εσωτερικό 
αναγράφεται επιπλέον η αντίστοιχη ανωτέρω ένδειξη διαβάθμισης, 
στον δε εξωτερικό τα στοιχεία της προηγούμενης παραγράφου. 

Στους φακέλλους που έχουν την ένδειξη «με απόδειξη» τίθεται σ’ 
ένα ή περισσότερα σημεία αυτών, ισπανικός κηρός, πάνω στον οποίο 
τίθεται η μεταλλική σφραγίδα διεκπεραίωσης. 

6. Για όλες τις Κεντρικές Υπηρεσίες των Κλάδων του Υπουργείου 
Δημόσιας Τάξης η διεκπεραίωση των εγγράφων, δύναται να γίνεται 
από ειδικό Γραφείο, το οποίο υπάγεται στο Τμήμα Εσωτερικών Λει¬ 
τουργιών και έχει σαν αποστολή την παραλαβή, ταξινόμηση, διανο¬ 
μή και διεκπεραίωση της εισερχόμενης και εξερχόμενης αλληλογρα- 
φίας. 

Άρθρο 34. 

Ειδική διαχείριση εγγράφων. 

1. Σε περιπτώσεις που επιβάλλεται ειδική διαχείριση σ’ ένα έγ¬ 
γραφο, χρησιμοποιούνται οι ακόλουθες ενδείξεις: 

α. «ΠΡΟΣΩΠΙΚΟ»: Σημαίνει ότι το έγγραφο πρέπει να παραδοθεί 
στα χέρια του αποδέκτη, μέσα σε κλεισμένο φάκελλο. 

β. «ΜΕ ΑΠΟΔΕΙΞΗ»: Σημαίνει ότι το έγγραφο πρέπει να παρα¬ 
δοθεί στην αρμόδια για την παραλαβή του Υπηρεσία, με υπογραφή ή 
αποδεικτικό. 

Τέτοια έγγραφα είναι ιδίως τα ακόλουθα: 

(1) Ατομικά και πληροφοριακά έγγραφα του προσωπικού γενικά. 

(2) Δικογραφίες και συνταξιοδοτικές αλληλογραφίες. 

(3) Οικονομικά ή διαχειριστικά και άλλα επίσημα έγγραφα ή πι¬ 
στοποιητικά, που η απώλειά τους δύσκολα αναπληρώνεται με αντί¬ 
γραφα και ζημιώνει το Δημόσιο ή άτομα. 

(4) Αξίες κάθε μορφής ή στοιχεία παραστατικά αξιών αναντικατά¬ 
στατα. 

(5) ' Εγγραφα που θέτουν προθεσμία και η παρέλευσή της θα έχει 
επιζήμιες συνέπειες για την Υπηρεσία και τους ενδιαφερομένους. 

(6) Τα διαβαθμισμένα έγγραφα από το βαθμό «Εμπιστευτικό» και 
άνω και αυτά που φέρουν την ένδειξη «Προσωπικό». 

2. Οι ανωτέρω ενδείξεις αναγράφονται στο επάνω τμήμα της πρώ¬ 
της σελίδας του εγγράφου κάτω από το βαθμό ασφάλειας με κεφα¬ 
λαία γράμματα. 

Αρθρο 35. 

Εξέλιξη υποθέσεων εγγράφων. 

Αν η υπόθεση τερματίστηκε, αναγράφεται στο σχετικό έγγραφο 
του σχεδίου, με κόκκινη μελάνη η ειδική σφραγίδα, η ένδειξη «Αρ¬ 
χείο», η τυχόν απαιτούμενη αιτιολογία και η χρονολογία, κάτω δε 
απ’ αυτά μονογράφουν οι οικείοι Διοικητές Υπηρεσιών ή οι εξουσιο¬ 
δοτημένοι από αυτούς Υποδιοικητές ή οι προϊστάμενοι γραφείων ή οι 
αρμόδιοι Αξιωματικοί και, προκειμένου περί των Κεντρικών Υπηρε¬ 
σιών του Υπουργείου Δημόσιας Τάξης, οι Τμηματάρχες ή οι προϊστά¬ 
μενοι γραφείων ή οι αρμόδιοι Αξιωματικοί ή οι συντάκτες, με εξαί¬ 
ρεση τις υποθέσεις εκείνες που από τη σοβαρότητα της φύσης τους 
πρέπει να τίθενται «Αρχείο» από τους Διευθυντές και στη συνέχεια 
παραδίδεται η αλληλογραφία για τήρηση στο αρχείο. 

Αν η υπόθεση δεν τερματίστηκε, αναγράφεται η ένδειξη «Εκκρε- 
μεί» και παραδίδεται η αλληλογραφία για τήρηση στο φάκελλο των 
εκκρεμών υποθέσεων. 

Οι εκκρεμείς υποθέσεις παρακολουθούνται και ελέγχονται τακτικά 
για την έγκαιρη περαίωσή τους και σε περίπτωση αδικαιολόγητης 
καθυστέρησης απευθύνονται στις αρμόδιες Υπηρεσίες, με ευθύνη του 
αρχειοθέτη, του συντάκτη ή του προϊσταμένου του αρμοδίου γρα¬ 
φείου, επισπεύσεις ή υπομνήσεις. 

ΤΜΗΜΑ Γ’. 

ΑΛΛΗΛΟΓΡΑΦΙΑ ΓΙΑ ΑΔΙΚΗΜΑΤΑ, ΣΥΜΒΑΝΤΑ ΚΑΙ ΣΥΛ¬ 
ΛΗΨΕΙΣ 

Αρθρο 36. 

Αδικήματα, Συμβάντα και Συλλήψεις. 

1. Όλα τα αδικήματα και τα συμβάντα που γίνονται κατά τη 
διάρκεια του 24ώρου, για τα οποία η Ελληνική Αστυνομία είναι υπο¬ 
χρεωμένη από τον προορισμό και την αποστολή της να επεμβαίνει, ό¬ 
πως και οι συλλήψεις προσώπων, καταχωρίζονται στο βιβλίο Αδικη¬ 
μάτων, Συμβάντων, Συλλήψεων, Συστάσεων και Παραπόνων. Στο 
τέλος κάθε μήνα καταχωρίζεται στο βιβλίο αυτό στατιστική ανακε¬ 
φαλαίωση, στην οποία φαίνονται συνολικά και κατά είδος τα αδική¬ 
ματα, τα συμβάντα και οι συλλήψεις που έλαβαν χώρα κατά το μήνα 
αυτό. 

2. Το βιβλίο αυτό αριθμείται κατά σελίδα και συντάασεται σχετική 
πράξη στην τελευταία σελίδα από το Διοικητή της Τπηρεσίας, τηρεί¬ 
ται δε με μεγάλη επιμέλεια και ακρίβεια, ώστε να εξασφαλίζονται οι 
καταχωρισμένες εγγραφές. Απαγορεύονται οι αποξέσεις, οι παρεμβο¬ 
λές εγγραφών, οι αλλοιώσεις των κειμένων και η αφαίρεση φύλλων. 
Όταν είναι ανάγκη να γίνουν διορθώσεις ή προσθήκες, αυτές γράφο¬ 
νται στδ περιθώριο με παραπομπή υπογραμμένη από το Διοικητή 
κάθε Υπηρεσίας και το πρόσωπο που έκανε την εγγραφή. 

3. Τα αδικήματα, τα Συμβάντα και οι συλλήψεις καταχωρίζονται, 
κατά κανόνα, αμέσως και, αν αυτό δεν είναι δυνατό, μέσα σε 24 ώρες 
από το χρόνο τέλεσής τους ή αφότου έλαβε γνώση η Υπηρεσία. Η κα¬ 
ταχώριση γίνεται περιληπτικά, χωρίς όμως να παραβλάπτεται η 
πληρότητα της περιγραφής και χωρίς περιττολογίες και κρίσεις με 
φροντίδα του προσώπου που ορίζεται από τις σχετικές διατάξεις του 
εσωτερικού Κανονισμού της Ελληνικής Αστυνομίας ή από σχετικές 
διαταγές και με επίβλεψη του Διοικητή κάθε Υπηρεσίας. 

4. α. Τα ανεξιχνίαστα κακουργήματα καταχωρίζονται σε «Βιβλίο 
ανεξιχνιάστων κακουργημάτων» και τα (ανεξιχνίαστα πλημμελήμ- 
ματα σε «Βιβλίο ανεξιχνιάστων πλημμελημάτων». Η καταχώριση 
γίνεται αυτεπάγγελτα από τον αρμόδιο Διοικητή Αξιωματικό και με¬ 


τά από ένα μήνα από την τέλεση της αξιόποινης πράξης, η δε διαγρα¬ 
φή μόνο σε περίπτωση εξιχνίασης ή παρέλευσης του χρόνου παραγρα¬ 
φής, σύμφωνα με τις διατάξεις του Π.Κ. και ύστερα από διαταγή του 
Διευθυντή Αστυνομίας ή εξομοιούμενου. 

β. Οι φάκελλοι των ανεξιχνιάστων εγκλημάτων παραμένουν πά¬ 
ντοτε εκκρεμείς και παρακολουθούνται προσωπικά από το Διοικητή 
της Υπηρεσίας ή χρεώνονται με διαταγή του στο προσωπικό που συ¬ 
νεχίζει τις αστυνομικές έρευνες. 

Αρθρο 37. 

Σημαντικές και έγγραφες αναφορές αδικημάτων, συμβάντων και 
συλλήψεων. 

1. Οι Υπηρεσίες της Ελληνικής Αστυνομίας είναι υποχρεωμένες να 
ενημερώνουν αμέσως τις ιεραρχικά προϊστάμενες Υπηρεσίες για σο¬ 
βαρά αδικήματα και συμβάντα, που έλαβαν χώρα στην εδαφική τους 
δικαιοδοσία, καθώς και για τις σοβαρές συλλήψεις, ώστε αυτές να εί¬ 
ναι πάντα ενήμερες της κατάστασης που επικρατεί από πλευράς δη¬ 
μόσιας τάξης και ασφάλειας. 

2. Για την ενημέρωση των οικείων Εισαγγελικών Αρχών εφαρμό¬ 
ζονται οι διατάξεις του Οργανισμού των Δικαστηρίων και του Κώ¬ 
δικα Ποινικής Δικονομίας. 

3. Με Κανονιστική Διαταγή του Αρχηγού της Ελληνικής Αστυνο¬ 
μίας ρυθμίζονται λεπτομερώς τα αδικήματα, οι συλλήψεις και τα 
συμβάντα, που αναφέρονται με σήμα από κάθε Υπηρεσία στις Προϊ¬ 
στάμενες Υπηρεσίες του εκδότη μέχρι και το Υπουργείο Δημόσιας 
Τάξης ή σε άλλες Αρχές για την άμεση ενημέρωσή τους ή διακινού- 
νται δια των τερματικών σταθμών των ηλεκτρονικών υπολογιστών 
για την ενημέρωση των αντιστοίχων μηχανογραφικών — μαγνητι- 
κών αρχείων. 

Άρθρο 38. 

Περιοδικές αναφορές και καταστάσεις — Στατιστικοί πίνακες. 

1. Στην παράγραφο 2 του άρθρου 4 του παρόντος δίνεται η έννοια 
των περιοδικών αναφορών. 

2. Σαν στατιστικοί πίνακες νοούνται οι καταστάσεις που περιέχουν 
τα στατιστικά στοιχεία για τις δραστηριότητες του Σώματος. 

3. Οι Διοικητές Υπηρεσιών και το αρμόδιο προσωπικό τους ευθύ- 
νονται για την πληρότητα, σαφήνεια και ακρίβεια των στατιστικά» 
δεδομένων που συλλέγουν, καταγράφουν και αναφέρουν. 

4. Οι περιοδικές αναφορές και καταστάσεις, οι στατιστικοί πίνα¬ 
κες, ο τύπος και τα υποδείγματα αυτών, η αρμοδιότητα των Υπηρε¬ 
σιών, καθάυς και κάθε άλλη (αναγκαία λεπτομέρεια ρυθμίζονται μ 
Κανονιστική Διαταγή του Αρχηγού της Ελληνικής Αστυνομίας. 

Άρθρο 39. 

Καταδιωκτικά έγγραφα. 

Για την εκτέλεση και διεκπεραίωση γενικά των καταδιωκτικών 
εγγράφων ισχύουν οι σχετικές διατάξεις του παρόντος προεδρικού 
διατάγματος, του Εσωτερικού Κανονισμού της Ελληνικής Αστυνο¬ 
μίας και Κώδικα Ποινικής Δικονομίας. 

ΤΜΗΜΑ Δ. 

Άρθρο 40. 

Αλληλογραφία με τις Δημόσιες Αρχές. 

1. Οι Υπηρεσίες Ελληνικής Αστυνομίας είναι υποχρεωμένες να πε 
ραιώνουν έγγραφα που αποστέλλονται σ’ αυτές από δημόσιες δήμο 
τικές και κοινοτικές αρχές, νομικά και φυσικά πρόσωπα, μόνο εφο 
σον τούτο προβλέπεται από σχετική διάταξη Νόμου. Για το σκοπ· 
αυτό, οι ανωτέρω αρχές, οργανισμοί και νομικά πρόσωπα, με εξαί 
ρεση τα φυσικά πρόσωπα, πρέπει να μνηνονεύουν στα έγγραφα πο’ 
απευθύνουν στις Υπηρεσίες της Ελληνικής Αστυνομίας την αντί 
στοιχη διάταξη Νόμου, εκτός αν πρόκειται γαι συνήθεις και πολ 
γνωστές περιπτώσεις, οπότε παραλείπεται αυτή η μνηνόνευση. 

Έγγραφα που η περαίωσή του; δεν ανάγεται με διάταξη Νόμου 
στα καθήκοντα και την αρμοδιότητα της Ελληνικής Αστυνομίας, επι- 
στρέφονται στον αποστολέα, χωρίς άλλη ενέργεια. 

Σε οποιαδήποτε περίπτωση αμφισβητούμενης αρμοδιότητας, το 
αντίστοιχο έγγραφο υποβάλλεται στην αμέσως προϊσταμένη Υπηρε¬ 
σία για τις αναγκαίες εκτιμήσεις και τους παραπέρα χειρισμούς. 

2. Εφόσον υπάρχει η προϋπόθεση της προηγούμενης παραγράφου, 
η αλληλογραφία με τις διάφορες αρχές, οργανισμούς, νομικά και φυ¬ 
σικά πρόσωπα ενεργείται ως εξής: 

α. Με τις δημόσιες, δημοτικές και κοινοτικές αρχές και νομικά 
πρόσωπα αλληλογραφούν απευθείας οι Διοικητές των Υπηρεσιών της 
Ελληνικής Αστυνομίας επιπέδου Αστυνομικού Τμήματος Τάξης και 
των προς αυτό εξομοιοϋμενων Υπηρεσιών και άνω. 

Οι ανωτέρω αρχές και τα νομικά πρόσωπα απευθύνονται στις 
Διοικήσεις Αξιωματικών και μόνο σε εξαιρετικές περιπτώσεις στους 
Αστυνομικούς Σταθμούς Τάξης και Αστυνομικά Φυλάδια Τάξης, 
οπότε τα σχετικά έγγραφα περαιώνονται δια μέσου της προϊσταμένης 
τους Διοίκησης Αξιωματικού. 

β. Με τις δικαστικές αρχές αλληλογραφούν απευθείας όλοι οι 
Διοικητές Υπηρεσιών Ελληνικής Αστυνομίας, όπως ορίζεται από τις 
σχετικές δικονομικές διατάξεις και τον Οργανισμό των Δικαστηρίων. 

γ. Με τις στρατιωτικές αρχές αλληλογραφούν οι Διοικήσεις Αξιω¬ 
ματικών. Για ειδικά θέματα μπορεί με διαταγές να ορίζονται απο¬ 
κλειστικά ως αρμόδιες ορισμένες Υπηρεσίες της Ελληνικής Αστυνο- 
μίας. 

δ. Με τις ξένες Διπλωματικές Αρχές στην Ελλάδα διεξάγεται από 
τις Αστυνομικές Διευθύνσεις ή Διευθύνσεις των Γενικών Αστυνομικών 
Διευθύνσεων ή εξομοιούμενες Υπηρεσίες, δια μέσου του Κλάδου 
Αστυνομίας Ασφάλειας και Τάξης του Υπουργείου Δημόσιας Τάξης, 
για θέματα που ανάγονται στην Κρατική Ασφάλεια της Χώρας και 
δια μέσου του Υπουργείου Εξωτερικών στις άλλες περιπτώσεις. Με 
τις προξενικές αρχές διεξάγεται από τις παραπάνω Υπηρεσίες δια μέ¬ 
σου των οικείων Νομαρχών. 

Εγγραφα των ανωτέρω διπλωματικών και προξενικών αρχών, 
που αποστέλλονται σε Υπηρεσίες της Ελληνικής Αστυνομίας κατωτέ¬ 
ρου κλιμακίου από τις αρμόδιες για την περαίωσή τους Υπηρεσίες, 
υποβάλλονται σ’ αυτές σε φωτοαντίγραφα με τη σχετική απάντηση. 

ε. Τα φυσικά πρόσωπα απευθύνονται στις καθ’ ύλην αρμόδιες κα¬ 
τά περίπτωση Αστυνομικές Υπηρεσίες της Ελληνικής Αστυνομίας, 
για τη διεκπεραίωση των υποθέσεών τους, εκτός αν ορίζεται διαφορε¬ 
τικά από ειδικές διατάξεις. Σε περίπτωση που έγγραφό τους περιέλθει 
σε αναρμόδια Υπηρεσία της Αστυνομίας, η Υπηρεσία αυτή έχει την 
υποχρέωση να το διαβιβάζει στην αρμόδια και να ενημερώσει τον εν¬ 
διαφερόμενο. 

στ. Αλληλογραφία Υπηρεσιών Ελληνικής Αστυνομίας, που αφορά 
αλλοδαπούς οι οποίοι διαμένουν στο εξωτερικό, υποβάλλεται στον 
Κλάδο Αστυνομίας Ασφάλειας και Τάξης του Υπουργείου Δημόσιας 
Τάξης δια μέσου των Διευθύνσεων των Γενικών Αστυνομικών Διευ¬ 
θύνσεων ή Διευθύνσεων. Αστυνομίας για περαιτέρω χειρισμό. 

ζ. Σε περίπτωση αποστολής από το εξωτερικό, απευθείας ή δια 
μέσου του Ε.Ο.Τ., σε Υπηρεσίες Ελληνικής Αστυνομίας επιστολών με 
αιτήματα τουριστικού ενδιαφέροντος, οι αρμόδιες Αστυνομικές Υπη- 
ρεσίες παρέχουν τις πληροφορίες ή διαπιστώσεις τους στον ανωτέρω 
Οργανισμό ή τις περιφερειακές του Υπηρεσίες για παραπέρα χειρι¬ 
σμό, σύμφωνα με τα καθοριζόμενα ειδικότερα απ’ αυτόν και τις Κεν¬ 
τρικές Υπηρεσίες του Υπουργείου Δημόσιας Τάξης. 

Άρθρο 41. 

Περιορισμός της διακινούμενης αλληλογραφίας. 

1- Οι Υπηρεσίες Ελληνικής Αστυνομίας είναι υποχρεωμένες να 
τηρούν κατά τη διεξαγωγή της αλληλογραφίας γενικά τις νόμιμες 
διαδικασίες και διατυπώσεις ή να απαιτούν την τήρηση αυτών. 

Επίσης, να αποφεύγουν την επιβολή περιττών υποχρεώσεων, τόσο 
στους πολίτες που προσφεύγουν σ 1 αυτές, όσο και στο προσωπικό 
τους. 

2· Οι διαταγές που εκδίδονται από Κεντρικές Υπηρεσίες του 
Υπουργείου Δημόσιου; Τάξης, τις Γενικές Αστυνομικές Διευθύνσεις, 
τις Διευθύνσεις των Γενικών Αστυνομικών Διευθύνσεων και τις Αστυ¬ 
νομικές Διευθύνσεις, καθώς και τα έγγραφα που κοινοποιούνται από 
τις παραπάνω Υπηρεσίες, εκτυπώνονται σε επαρκή αριθμό, για όλα 


τα Υπηρεσιακά κλιμάκια, τα οποία αφορά το αντικείμενο της διατα¬ 
γής, για ενέργεια ή ενημέρωση. 

Αυτά, ανάλογα με την κάθε διαταγή, αναφέρουν εκτέλεση, εφόσον 
διατάσσεται ιεραρχικά ή απευθείας, διαφορετικά θέτουν τη διαταγή 
«Αρχείο* μετά από προηγούμενη ενημέρωση. 

3. Η ταχυδρόμηση των ανωτέρω διαταγών γίνεται στα κλιμάκια 
που εξαρτώνται άμεσα από τις Υπηρεσίες που τις εκδίδουν με αριθμό 
αντιτύπων ανάλογο προς τις υφιστάμενες Υπηρεσίες των κλιμακίων. 

4. Δεν επαναλαμβάνονται από τα ενδιάμεσα υπηρεσιακά κλιμά¬ 
κια διαταγές συμμόρφωσης, εκτός αν απαιτείται παροχή συγκεκριμέ¬ 
νων οδηγιών για λόγους τοπικών συνθηκών ή άλλων περιστάσεων. 

5. Δεν κοινοποιούνται διαταγές ή έγγραφα σε Υπηρεσίες, που δεν 
έχουν καμία σχέση με το θέμα που διαπραγματεύονται. 

6. Δεν εκδίδονται διαταγές προς τις υφιστάμενες Υπηρεσίες για 
ακριβή προς αυτές συμμόρφωση, για ρύθμιση θεμάτων που διαλαμ¬ 
βάνονται στους κανονισμούς του Σώματος ή προγενέστερες διαταγές, 
παρά μόνο όταν υπάρχει ανάγκη υπόμνησης. 

7. Δεν εκδίδονται διαταγές για τη συγκέντρωση υπηρεσιακών 
στοιχείων, που μπορούν να αναζητηθούν στην προϊστάμενη αυτή 
Υπηρεσία, εκτός αν ζητούνται διευκρινίσεις ή λεπτομέρειες κάποιου 
θέματος. 

ΜΕΡΟΣ ΤΡΙΤΟ 

ΣΥΝΤΟΝΙΣΜΟΣ ΚΕΝΤΡΙΚΟΝ ΥΠΗΡΕΣΙΩΝ 
ΥΠΟΥΡΓΕΙΟΥ ΔΗΜΟΣΙΑΣ ΤΑΞΗΣ - 
ΥΠΟΓΡΑΦΗ ΕΓΓΡΑΦΟΝ - ΚΑΘΗΚΟΝΤΑ ΠΡΟΣΩΠΙΚΟΥ ΓΡΑ¬ 
ΦΕΙΩΝ 

ΤΜΗΜΑ Α. 

ΓΕΝΙΚΕΣ ΔΙΑΤΑΞΕΙΣ 

Άρθρο 42. 

Συντονισμός αρμοδιοτήτων - Δικαιοδοσία οργάνων. 

1. Το προσωπικό των Κεντρικών Υπηρεσιών του Υπουργείου Δη¬ 
μόσιας Τάξης είναι ένα ενιαίο οργανωμένο και συντονισμένο σύνολο, 
λειτουργεί με ενότητα προγραμμάτων και κατευθύνσεων και επιδιώ¬ 
κει την κάλυψη των αναγκών της Διοίκησης. 

2. Περιπτώσεις επικάλυψης ή κενών αρμοδιοτήτων, ιδιαίτερα στα 
κατώτερα ιεραρχικά κλιμάκια, ρυθμίζονται: 

α. Από τον Αρχηγό της Ελληνικής Αστυνομίας για τους Κλάδους 
του Υπουργείου Δημόσιας Τάξης. 

β. Από τον αρμόδιο προϊστάμενο του Κλάδου - Υπαρχηγό για τις 
Διευθύνσεις κάθε Κλάδου. 

γ. Από τον αρμόδιο Διευθυντή Διεύθυνσης για τα Τμήματα των 
Διευθύνσεων του Υπουργείου Δημόσιας Τάξης. 

δ. Από τον αρμόδιο Διευθυντή της Γενικής Αστυνομικής Διεύθυν¬ 
σης για τις Διευθύνσεις των Γενικών Αστυνομικών Διευθύνσεων. 

ε. Από τον αναπληρωτή Διευθυντή της Γενικής Αστυνομικής Διεύ¬ 
θυνσης για το Γραφείο της Γενικής Αστυνομικής Διεύθυνσης. 

στ. Από τον αρμόδιο Διευθυντή της Αστυνομικής Διεύθυνσης Νο¬ 
μού και τους Διευθυντές των Διευθύνσεων Τάξης, Ασφάλειας, Τρο¬ 
χαίας και Υποδιευθύνσεων Διοικητικής Υποστήριξης των Γενικών 
Αστυνομικών Διευθύνσεων για τις Υπηρεσίες τους. 

ΤΜΗΜΑ Β. 

ΥΠΟΓΡΑΦΗ ΕΓΓΡΑΦΩΝ 
Άρθρο 43. 

Υπογραφή εγγράφων από τον Αρχηγό. 

1. Ο Αρχηγός Ελληνικής Αστυνομίας υπογράφει: 
α. Τα έγγραφα δια των οποίων ασκεί τις αρμοδιότητες του, σύμ¬ 
φωνα με τις διατάξεις των οργανικών Νόμων του Σώματος και των 
Κανονισμών αυτού. 

β. Τις διαταγές προς τις Υπηρεσίες της Ελληνικής Αστυνομίας 
κανονιστικού και ρυθμιστικού περιεχομένου. 

γ. τα έγγραφα τα οποία σχετίζονται με αρμοδιότητες, που έχουν 
εκχωρηθεί σ’ αυτόν από τον Υπουργό Δημόσιας Τάξης. 

2. Ο Αρχηγός μπορεί να υπογράφει οποιοδήποτε έγγραφα υπο- 
γραφόμενο από τους Προϊσταμένους των Κλάδων - Υπαρχηγούς και 
Διευθυντές, σύμφωνα με τις διατάξεις του παρόντος, αν κρίνει αυτό 
σκόπιμο, λόγω της φύσης του εγγράφου ή αν εισηγούνται την υπο¬ 
γραφή τούτου από αυτόν οι Προϊστάμενοι των Κλάδων - Υπαρχηγοί 
ή Διευθυντές, λόγω της ιδιαίτερης σπουδαιότητας αυτού. 

3. Ο Αρχηγός της Ελληνικής Αστυνομίας, σε περίπτωση αμ¬ 
φισβητήσεων για αρμοδιότητες υπογραφής εγγράφων, σύμφωνα με 
τις διατάξεις του παρόντος, καθορίζει με διαταγή του του αρμόδιο για 
υπογραφή αυτών. 

Άρθρο 44. 

Υπογραφή εγγράφων από τους Προϊσταμένους των Κλάδων - 

Υπαρχηγούς. 

1. Οι Προϊστάμενοι των Κλάδων - Υπαρχηγοϊ της Ελληνικής 
Αστυνομίας, κατά λόγο αρμοδιότητας εκάστου, υπογράφουν: 

α. Τα απευθυνόμενα προς Υπουργεία, Οργανισμούς και Υπηρεσίες 
έγγραφα γενικά με εξαίρεση: 

1) Τα έγγραφα για θέματα αναγόμενα στον κύκλο της κυβερνητι¬ 
κής πολιτικής ή τα έγγραφα με τα οποία αναλαμβάνονται υποχρεώ¬ 
σεις από την Ελληνική Αστυνομία. 

2) Τα έγγραφα για θέματα, που απαιτείται απόφαση του Υπουρ¬ 
γού Δημόσιας Τάξης ή του Γενικού Γραμματέα ή του Αρχηγού της 
Ελληνικής Αστυνομίας. 

β. Τα έγγραφα με τα οποία ασκούνται αποφασιστικές αρμοδιότη¬ 
τες .αυτών κατά) τους\ Οργανικούς Νόμους^ του | Σώματος και τους 
Κανονισμούς αυτού. 

γ. Τις διαταγές προς τις Υπηρεσίες της Ελληνικής Αστυνομίας με 
τις οποίες παρέχονται οδηγίες και κατευθύνσεις για τον τρόπο εκτέ¬ 
λεσης της αποστολής τους σε θέματα μεγάλης σπουδαιότητας. 

δ. Τις διαταγές που αφορούν εκτύπωση εκδόσεων του Υπουργείου 
Δημόσιας Τάξης. 

ε. Έγγραφα με τα οποία ασκούνται αρμοδιότητες του Υπουργού 
ή Αρχηγού, που εκχωρήθηκαν με απόφασή τους κατά τις κείμενες 
διατάξεις στους Προϊστάμενους των Κλάδων - Υπαρχηγούς. 

2. Οι προϊστάμενοι των Κλάδων - Υπαρχηγοϊ της Ελληνικής 
Αστυνομίας μπορούν να υπογράφουν οποιοδήποτε έγγραφο αναφερό- 
μενο από τους Διευθυντές κατά τις διατάξεις του παρόντος, όταν κρί¬ 
νουν σκόπιμο λόγω της φύσης του εγγράφου ή όταν εισηγούνται την 
υπογραφή τούτου σ’ αυτούς οι Διευθυντές. 

Άρθρο 45. 

Υπογραφή εγγράφων από τους Διευθυντές των Διευθύνσεων 
του Υπουργείου Δημόσιας Τάξης. 

1. Οι Διευθυντές, κατά λόγο αρμοδιότητας εκάστου, υπογράφουν 
όλα τα έγγραφα για θέματα της Διεύθυνσής τους; με εξαίρεση τα υπο- 
γραφόμενα από τον Αρχηγό και Προϊσταμένους Κλάδων - 
Υπαρχηγούς, σύμφωνα με τις διακρίσεις των άρθρων 43 και 44 του 
παρόντος διατάγματος. 

2. Οι Διευθυντές για θέματα αρμοδιότητας της Διεύθυνσής τους 
υπογράφουν γενικά: 

α. Τα έγγραφα για τα οποία ασκούνται οι αποφασιστικές αρμο- 
διότητές τους, σύμφωνα με τις ισχύουσες κάθε φορά διατάξεις των 
οργανικών Νόμων και Κανονισμών του Σώματος. 

β. Τα έγγραφα προς Δημόσιες Υπηρεσίες, αρχές και οργανισμούς, 
με τα οποία παρέχονται ή αιτούνται πληροφορίες για θέματα της 
αρμοδιότητάς τους. 

γ. Τις διατάξεις που απευθύνονται σε Υπηρεσίες της Ελληνικής 
Αστυνομίας για γενικά και ειδικά θέματα ή περιπτώσεις και τις απα¬ 
ντητικές διαταγές σε ερωτήματά τους, εφόσον καλύπτονται από διά- 
ταξη, προηγούμενη απόφαση της ηγεσίας ή συναφή ενέργεια ή από 
υπάρχουσα γνωμοδότηση ή νομολογία. 

δ. Τα έγγραφα τα προπαρασκευαστικά και προκαταρκτικά της 
τελικής απόφασης ή ενέργειας για θέματα αρμοδιότητας του Αρχη¬ 
γού και των Προϊσταμένων των Κλάδων - Υπαρχηγών. 

ε. Τις βεβαιώσεις και πιστοποιητικά, που αιτείται το προσωπικό 


του Σώματος ή ιδιώτες. 

στ. Τα έγγραφα με τα οποία διαβιβάζονται για επίδοση πιστο¬ 
ποιητικά, βεβαιώσεις και αντίγραφα εγγράφων ή δίδεται απάντηση 
σε επιστολές, αναφορές, αιτήσεις και υπομνήματα του προσωπικού 
της Διεύθυνσής τους. Αν γι’ αυτά απαιτείται η λήψη απόφασης ανώ¬ 
τερου οργάνου, η απάντηση δίδεται μετά τη λήψη αυτής. 

ζ. Τα υπομνηστικά έγγραφα προς οποιαδήποτε αρχή, καθώς και 
τα επιστευτικά όμοια προς Υπηρεσίες της Ελληνικής Αστυνομίας. 

η. Τις διαταγές με τις οποίες κοινοποιούνται προς τις Υπηρεσίες 
της Ελληνικής Αστυνομίας Νόμοι, Προεδρικά Διατάγματα, Αποφά¬ 
σεις και Διαταγές Υπουργείων, ως και αποφάσεις και έγγραφα Οργα¬ 
νισμών και Επιχειρήσεων Κοινής Ωφέλειας, προς ενημέρωση ή και 
εφαρμογή των διατασσομένων μέτρων. Εξαιρούνται τα επιβάλλοντα 
καθήκοντα και υποχρεώσεις, μη προβλεπόμενες από τις οργανικές 
διατάξεις του Σώματος. 

θ. Τις διαταγές με τις οποίες δίδονται προς τις Υπηρεσίες της Ελ¬ 
ληνικής Αστυνομίας ερμηνευτικές οδηγίες για συγκεκριμένες διατά¬ 
ξεις της νομοθεσίας, περί της έννοιας των οποίων δεν καταλείπονται 
αμφιβολίες ή καλύπτονται από προηγούμενη ενέργεια ή υπάρχουσα 
γνωμοδότηση ή νομολογία. 

ι. Τις διαταγές με τις οποίες υλοποιούνται αποφάσεις της ηγεσίας. 

ια. Τα έγγραφα με τα οποία ασκούνται αρμοδιότητες του Υπουρ¬ 
γού Δημόσιας Τάξης ή του Αρχηγού που εκχωρήθηκαν με απόφασή 
τους, κατά τις κείμενες διατάξεις στους Διευθυντές. 

Άρθρο 46. 

Υπογραφή εγγράφων από Διευθυντές Υποδιευθύνσεων 
του Υπουργείου Δημόσιας Τάξης. - 

Οι Προϊστάμενοι των Υποδιευθύνσεων των Διευθύνσεων τοι 
Υπουργείου Δημόσιας Τάξης υπογράφουν όλα τα έγγραφα της αρμο¬ 
διότητάς τους για τα οποία ειδικές διατάξεις ή εξουσιοδοτήσεις παρέ¬ 
χουν το δικαίωμα αυτό. 

Άρθρο 47. 

Υπογραφή εγγράφων από τμηματάρχες των Διευθύνσεων 
του Υπουργείου Δημόσιας Τάξης. 

Οι τμηματάρχες υπογράφουν τους πίνακες, τις καταστάσεις και το 
αντίγραφα εγγράφων, που επισυνάπτονται σε οιναφορές, διαταγές και 
έγγραφα γενικά και τα οιντίγραφα εγγράφων, που αιτούνται ιδιώτες 
ή το προσωπικό της Αστυνομίας. 

Άρθρο 48. 

Υπογραφή εγγράφων από Διευθυντές - Διοικητές 
και Υποδιευθυντές - Υποδιοικητές Υπηρεσιών. 

1. 'Οι Διευθυντές - Διοικητές των λοιπών Υπηρεσιών της Ελληνι¬ 
κής Αστυνομίοις υπογράφουν όλα τα έγγραφα της αρμοδιότητάς τους. 
2. Οι Υποδιευθυντές - Υποδιοικητές των Υπηρεσιών υπογράφουν όλο 
τα έγγραφα των Υπηρεσιών τους για τα οποία παρέχεται αυτό το δι¬ 
καίωμα από ειδικές διατάξεις ή εξουσιοδοτήσεις των Προϊσταμένων 
τους. 

3. Σε όλες τις ανωτέρω περιπτώσεις έχει ανάλογο εφαρμογή κα 
η διάταξη της παρ. 8 του άρθρου 25 του παφόντος. 

ΤΜΗΜΑ Γ. 

ΚΑΘΗΚΟΝΤΑ ΠΡΟΣΩΠΙΚΟΥ ΚΕΝΤΡΙΚΩΝ 
ΥΠΗΡΕΣΙΩΝ ΥΠΟΥΡΓΕΙΟΥ ΔΗΜΟΣΙΑΣ ΤΑΞΗΣ 

Άρθρο 49. 

Προϊστάμενοι Κλάδων - Υπαρχηγοϊ Ελληνικής Αστυνομίοις. 

1. Είναι οι άμεσοι βοηθοί του Αρχηγού Ελληνικής Αστυνομίας 
εισηγούνται και προκαλούν τις αποφάσεις του σε ιδιαίτερης σπου 
δαιότητας θέματα της αρμοδιότητάς τους. 

2. Ασκούν τις αρμοδιότητες τους σύμφωνα με τους κείμενους νό 

μους και κανονισμούς και εντός των γενικών κατευθύνσεων και οδη¬ 
γιών του Αρχηγού της Ελληνικής Αστυνομίας. 

3. Εχουν τις κατά τις κείμενες διατάξεις αρμοδιότητες τους και 
επί πλέον τις κάτωθι: 

α. Λαμβάνουν σφραγισμένη την άκρως απόρρητη προσωπική αλ¬ 
ληλογραφία τους, ως και την ιδιαίτερης σπουδαιότητας όμοια που 
προσκομίζεται σ’ αυτούς από τους υπ’ αυτούς Διευθυντές. 

β. Διευθύνουν, συντονίζουν, εποπτεύουν και ελέγχουν τη διεξαγω¬ 
γή των εργασιών των υπ’ αυτούς Διευθύνσεων. 

γ. Διατάσσουν συσκέψεις των υπ’ αυτούς Αξιωματικών για θέ¬ 
ματα μείζονος σπουδαιότητας. 

δ. Διατάσσουν, κατά τις περιστάσεις, την ενέργεια ερευνών, εργα¬ 
σιών, ορίζοντες τις ομάδες διεξαγωγής αυτών. 

ε. Επί εισηγητικών σημειωμάτων, εργασιών και εγγράφων, για 
τα οποία απαιτείται απόφαση ή υπογραφή του Υπουργού ή Αρχηγού 
της Ελληνικής Αστυνομίας, εκφέρουν εγγράφως τη γνώμη τους ή 
προσυπογράφουν αυτά. Σε περίπτωση διαφωνίας τους διατυπώνουν 
εγγράφως και αιτιολογημένως αυτήν. 

στ. Με έγκριση του Αρχηγού της Ελληνικής Αστυνομίας διατάσ- 
σουν, κατά τις περιπτώσεις, τους υπ’ αυτούς Διευθυντές, όπως 
επισκέπτονται εκτελεστικές Υπηρεσίες της Ελληνικής Αστυνομίας 
για μελέτην έρευνα και μόρφωση προσωπικής αντίληψης, περί της 
εφαρμογής στην πράξη, προγραμμάτων, διαταγών και κατευθύν¬ 
σεων. 

Αρθρο 50. 

Διευθυντές Διευθύνσεων. 

1. Είναι οι άμεσοι βοηθοί του Αρχηγού και των Προϊσταμένων 
των Κλάδων - Υπαρχηγών της Ελληνικής Αστυνομίας. Εισηγούνται 
και προκαλούν τις αποφάσεις τους στα ιδιαίτερης σπουδαιότητας θέ¬ 
ματα της αρμοδιότητάς τους. 

2. Εκτελούν τα καθήκοντά τους σύμφωνα με τους οργανικούς νό¬ 
μους και τους κανονισμούς του Σώματος και εντός των γενικών κα¬ 
τευθύνσεων και οδηγιών του Αρχηγού της Ελληνικής Αστυνομίας. 

3. Λαμβάνουν γνώση όλης της εισερχόμενης αλληλογραφίας της 
αρμοδιότητάς τους και διατάσσουν τις αναγκαίες περαιτέρω ενέρ- 
γειες. 

4. Διευθύνουν, συντονίζουν, εποπτεύουν και ελέγχουν τη διεξαγώ- 
γή των εργασιών του υπ’ αυτούς προσωπικού. 

5. Διατάσσουν συσκέψεις των υπ’ αυτούς Αξιωματικών, ως και 
την ενέργεια ερευνών, μελετών, εργασιών, ορίζοντες τις ομάδες διε¬ 
ξαγωγής αυτών. 

6. Επί εισηγητικών σημειωμάτων, εργασιών ή εγγράφων για τα 
οποία απαιτείται απόφαση ή υπογραφή των προϊσταμένων των 
Κλάδων - Υπαρχηγών ή Αρχηγού Ελληνικής Αστυνομίας ή Γενικού 
Γραμματέα ή του Υπουργού Δημόσιας Τάξης εκφέρουν εγγράφως τη 
γνώμη τους ή προσυπογράφουν αυτά. Σε περίπτωση διαφωνίας δια¬ 
τυπώνουν εγγράφως και αιτιολογημένως αυτή. 

7. Η αρμοδιότητα αυτών σε ο^τι αφορά τις άδειες γενικά, τα έγ¬ 
γραφα αξιολόγησης, την πειθαρχία και τα λοιπά θέματα του προσω¬ 
πικού της Υπηρεσίας τους, καθορίζεται από τις οικείες διατάξεις. 

8. θέτουν στο αρχείο με την υπογραφή τους τις υποθέσεις που 
λόγω της σοβαρότητας της φύσης τους τίθενται υπόψη τους από τους 
τμηματάρχες ή συντάκτες των εγγράφων για το σκοπό αυτό, πλην 
εκείνων, που θα κρίνουν ότι πρέπει να προσυπογράφει και ο αρμόδιος 
προϊστάμενος του Κλάδου -Υπαρχηγός. 

9. Σε απουσία ή κώλυμα αναπληρώνονται από τον ανώτερο κατα 
βαθμό ή αρχαιότερο από τους υφισταμένους τους τμηματάρχες. 

Αρθρο 51. 

Τμηματάρχες Διευθύνσεων Υπουργείου Δημόσιας Τάξης. 

1. Είναι οι άμεσοι βοηθοί των διευθυντών Διευθύνσεων. 

2. Ευθύνονται για την εκτέλεση των αποστολών, αρμοδιοτήτων 
και καθηκόντων του Τμήματός τους και έχουν εξουσία διεύθυνσης, 
εποπτείας και ελέγχου του προσωπικού του τμήματός τους. 

3. Λαμβάνουν γνώση όλης της εισερχόμενης στη Διεύθυνσή .ους 
αλληλογραφίας, μονογράφουν και σημειώνουν σ’ αυτή που είναι αρ¬ 
μοδιότητα του Τμήματός τους και ορίζουν τον αρμόδιο για το χ 6 Φ ι 


σμό της και τις ενδεδειγμένες ενέργειες. 

4. Επί εισηγητικών σημειωμάτων, εργασιών ή εγγράφων, για τα 
οποία απαιτείται απόφαση ή υπογραφή των διευθυντών και άνω, 
εκφέρουν εγγράφως τη γνώμη τους ή προσυπογράφουν αυτά. 

Σε περίπτωση διαφωνίας διατυπώνουν εγγράφως και αιτιολογη¬ 
μένα αυτή. 

5. θέτουν το χαρακτηρισμό «Αρχείο» ή «εκκρεμεί» στη διεκπε- 
ραιωθείσα αλληλογραφία, που τίθεται υπόψη τους από τους συντά¬ 
κτες των εγγράφων, με εξαίρεση τις υποθέσεις εκείνες, που από τη 
σοβαρότητα της φύσης τους πρέπει να τίθενται στο αρχείο από το 
Διευθυντή και παραδίδουν τους οικείους φακέλλους στους αρμοδίους. 

Αρθρο 52. 

Προϊστάμενοι γραφείων και λοιπό προσωπικό 
του Υπουργείου Δημόσιας Τάξης. 

1. Αυτοί είναι οπωσδήποτε εντεταγμένοι σε κάποιο τμήμα. 

2. Εκτελούν οποιαδήποτε υπηρεσία που τους ανατίθεται. 

3. Αυτοβούλως δύνανται να καταρτίζουν έρευνες, μελέτες και ερ¬ 
γασίες, με τις οποίες κατά τη γνώμη τους εξυπηρετείται το υπηρεσια¬ 
κό συμφέρον και οι οποίες τίθενται υπό την κρίση της ιεραρχίας μέχρι 
αυτού που έχει την αποφασιτική αρμοδιότητα για το θέμα. 

4. Διάθεση αυτών σε υπηρεσία άλλου Τμήματος απ’ αυτό που 
ανήκουν γίνεται μόνον ύστερα από έγκριση του οικείου Διευθυντή. 

5. Κατά τα λοιπά εφαρμογή έχουν οι διατάξεις των άρθρων 56 — 
58 του παρόντος. 

Αρθρο 53. 

Λοιπό προσωπικό του Υπουργείου Δημόσιας Τάξης. 

ί 

1. Τα καθήκοντά του συνίστανται στην εκτέλεση κάθε υπηρεσίας 
και εργασίας γραφικής ή τεχνικής που ανατίθεται σ’ αυτό από τον 
αμέσως προϊστάμενό του. 

2. Κατά τα λοιπά εφαρμογή έχου οι διατάξεις των άρθρων 59 — 
61 του παρόντος. 

Αρθρο 54. 

Καθήκοντα - Αρμοδιότητες Προϊσταμένων Τμημάτων 
ή Γραφείων διεκπεραίωσης αλληλογραφίας. 

1. Τα καθήκοντα και οι αρμοδιότητες των προϊσταμένων των 
Τμημάτων ή Γραφείων διεκπεραίωσης αλληλογραφίας ως προς την 
εισερχομένη αλληλογραφία είναι: 

Την παραλαμβάνουν, την αποσφραγίζουν και βεβαιώνονται για 
την ύπαρξη όλων των εγγράφων που αναγράφονται στο εσώκλειστο 
σημείωμα, θέτουν τη χρονολογία εισόδου και την παραδίδουν στο 
Διευθυντή της Υπηρεσίας. 

2. Οι προϊστάμενοι των Τμημάτων ή Γραφείων διεκπεραίωσης 
αλληλογραφίας έχουν και τα καθήκοντα και αρμοδιότητες που καθο¬ 
ρίζονται από τις διατάξεις του άρθρου 33 του παρόντος. 

Αρθρο 55. 


Υπηρεσίες Αρχείου του Υπουργείου 
Δημόσιας Τάξης - Καθήκοντα προϊσταμένων. 

1. Κάθε Διεύθυνση του Υπουργείου Δημόσιας Τάξης τηρεί ιδιαί- 
ερο Αρχείο που υπάγεται στο Α' Τμήμα αυτής. 

Ιδιαίτερα αρχείο τηρούν και οι Υποδιευθύνσεις των Διευθύνσεων, 
φόσον στεγάζονται σε άλλο οίκημα ή κρίνεται τούτο απαραίτητο για 
ην ομαλή διεξαγωγή της Υπηρεσίας, ύστερα από έγκριση του Διευ- 
υντή της οικείας Διεύθυνσης. 

2. Των Υπηρεσιών Αρχείου προϊσταται Ανθυπαστυνόμος, Αρχι- 
ιύλακας ή Αστυφύλακας ή πολιτικός υπάλληλος, το δε λοιπό προσω- 
:ικό τους, όπου απαιτείται, αποτελείται από κατώτερους Αστυνομι- 
:ούς και πολιτικούς υπάλληλους. 

3. Παραλαμβάνουν την αλληλογραφία της Διεύθυνσης απο τους 
αηματάρχες αυτής, πρωτοκολλούν και τοποθετούν αυτή στους οί¬ 
νους φακέλλους, τους οποίους παραδίδουν αμέσως στους αρμοδίους 

προϊσταμένους των Τμημάτων. 

4. ΓΙαραλαμβάνουν από τους τμηματάρχες τους φακέλλους με τα 
σχέδια εγγράφων, πινάκων και τα λοιπά συνημμένα, τους οποίους 
τοποθετούν στο Αρχείο. Τα σχέδια αυτά πρέπει απαραίτητα να έχουν 
την ένδεικη «Αρχείο» ή «Εκκρεμεί». 

5. Ευθύνονται για την τήρηση και διαχείριση των φακέλλων και 
βιβλίων του αρχείου τους. 

6. Το πρώτο πενθήμερο κάθε 1 δνθημέρου προσκομίζουν τους εκ¬ 
κρεμείς φακέλλους στους αρμόδιους τμηματάρχες, οι οποίοι ή καταρ¬ 
τίζουν επίσπευση - υπόμνηση ή σημειώνουν ότι δεν παρίσταται ανά¬ 
γκη τέτοιας ενέργειας. 

ΜΕΡΟΣ ΤΕΤΑΡΤΟ 

ΠΡΟΣΩΠΙΚΟ ΓΡΑΦΕΙΩΝ ΥΠΗΡΕΣΙΩΝ 
ΥΠΟΥΡΓΕΙΟΥ ΔΗΜ.ΤΑΞΗΣ - 
ΕΙΔΙΚΟΤΗΤΕΣ ΠΡΟΣΩΠΙΚΟΥ ΓΡΑΦΕΙΩΝ - 
ΒΙΒΛΙΑ ΥΠΗΡΕΣΙΩΝ ΕΛΛΗΝΙΚΗΣ ΑΣΤΥΝΟΜΙΑΣ 

ΤΜΗΜΑ Α'. 

ΠΡΟΣΩΠΙΚΟ ΓΡΑΦΕΙΩΝ ΑΣΧΟΛΟΥΜΕΝΟ 
ΜΕ ΤΗ ΔΙΕΞΑΓΩΓΗ ΤΗΣ ΑΛΛΗΛΟΓΡΑΦΙΑΣ 

Αρθρο 56. 

Γενικά καθήκοντα - Αρμοδιότητες προϊσταμένων γραφείων. 

Τα καθήκοντα και οι αρμοδιότητες των προϊσταμένων γραφείων 
των Υπηρεσιών της Ελληνικής Αστυνομίας, σχετικά με τη διεξαγωγή 
της αλληλογραφίας, είναι τα εξής: 

1. Έχουν όσα αναφέρονται σε ειδικές διατάξεις. 

2. Ως προς την εισερχόμενη αλληλογραφία: 

α. Την παραλαμβάνουν, την αποσφραγίζουν και βεβαιώνονται 
για την ύπαρξη όλων των εγγράφων που αναγράφονται στο εσώκλει¬ 
στο σχετικό σημείωμα, θέτουν τη χρονολογία εισόδου, μονογράφουν 
όλα τα έγγραφα και αφού λάβουν γνώση του περιεχομένου τους, τα 
θέτουν υπόψη του Διευθυντή ή Διοικητή ή προϊσταμένου και του Υπο¬ 
διευθυντή ή Υποδιοικητή της Υπηρεσίας και ακολούθως τα διαχωρί¬ 
ζουν και τα παραδίδουν στους αρμοδίους των γραφείων. 

β. Παραδίνουν στο Διευθυντή ή Διοικητή της Υπηρεσίας, χωρίς να 
αποσφραγίζουν, την αλληλογραφία που φέρει την ένδειξη «προσωπι¬ 
κή». 

3. Τηρούν τη σφραγίδα της Υπηρεσίας τους και την παραδίνουν 
στον αναπληρωτή τους για την τυχόν χρήση της κατά τις ώρες που δε 
λειτουργούν τα γραφεία. 

Αρθρο 57. 

Ειδικά καθήκοντα - Αρμοδιότητες προϊσταμένων γραφείων. 

Τα καθήκοντα και οι αρμοδιότητες των προϊσταμένων γραφείων, 
σχετικά με τη διεξαγωγή της αλληλογραφίας, είναι τα εξής: 

1. Παραλαμβάνουν την αλληλογραφία της αρμοδιότητάς τους, τη 
μελετούν, επισημαίνουν τα επείγοντα έγγραφα και αυτά που έχουν 
ιδιαίτερη σημασία, σημειώνουν σ’ αυτά τις τυχόν παρατηρήσεις τους 
ή τις διαταγές που δόθηκαν από το Διευθυντή, Διοικητή ή προϊστά¬ 
μενο ή Υποδιευθυντή ή Υποδιοικητή της Υπηρεσίας τους και την πα¬ 
ραδίνουν ακολούθως για αρχειοθέτηση. 

2. Ενεργούν την αλληλογραφία, κατά σειρά προτεραιότητας, με 
τη βοήθεια του προσωπικού των γραφείων τους. 

3. Συντάσσουν με ακρίβεια και επιμέλεια τα διάφορα έγγραφα 
και μονογράφουν τα σχέδια αυτών. 

4. Προβαίνουν στη σύνταξη κάθε εγγράφουν αφού διαταχθούν 
από τους αρμοδίους και σε περίπτωση διαφωνίας διατυπώνουν τη 
γνώνη τους στα σχέδια. 

5. Υπογράφουν τις συνταγμένες καταστάσεις, πίνακες και αντί¬ 
γραφα εγγράφων του αρχείου τους. 

6. Μεριμνούν, μετά την ενέργεια και υπογραφή των εγγράφων ή 

των σχεδίων, για την αντιγραφή και παραβολή αυτών, υπογράφουν 
για την ακρίβεια της αντιγραφής και μεριμνούν για τη διεκπεραίωσή 
τους. * 


7. Σημειώνουν στα έγγραφα τη λέξη «Αρχείο» για όσες από τις 
υποθέσεις δε χρειάζονται αναμφισβήτητα καμία παραπέρα ενέργεια 
και ακολούθως, μετά από την τυχόν οιναγκαία αιτιολογία και τη 
χρονολογία, τα μονογράφουν και τα παραδίδουν για αρχειοθέτηση. 
Για υποθέσεις που ανήκουν στην αποφασιστική αρμοδιότητα ή ευχέ¬ 
ρεια του Διοικητή της Υπηρεσίας, αυτές τίθενται στο Αρχείο, όπως 
ανωτέρω, προσωπικά από τον ίδιο. 

8. Ειδικότερα είναι υπεύθυνοι: 

α. Για το περιεχόμενο κάθε εγγράφου που συντάσσεται απ’ αυ¬ 
τούς, εφόσον διαπιστώνεται ότι κατά την εισήγηση δεν έθεσαν υπόψη 
του Προϊσταμένου τους υφιστάμενες διαταγές ή στοιχεία απαραίτητα 
για ορθή ενέργεια. 

β. Για την έγκαιρη εκτέλεση διαταγής ή άλλης αλληλογραφίας, 
που ανέλαβαν να ενεργήσουν. 

γ. Για την ακρίβεια του περιεχομένου και την Κανονικότητα των 
καταστάσεων και πινάκων που συντάσσονται απ’ αυτούς. 

δ. Για την παρακολούθηση των εκκρεμών υποθέσεων του γρα¬ 
φείου τους. 

ε. Για τις σημειωμένες παραλείψεις του προσωπικού του γραφείου 
τους κατά τη διεξαγωγή της αλληλογραφίας. 

στ. Για την τήρηση των βιβλίων αρμοδιότητας του γραφείου τους. 

Αρθρο 58. 

Καθήκοντα - Αρμοδιότητες Ανθυπαστυνόμων 

και Αρχιφυλάκων προϊσταμένων γραφείων. 

Τα καθήκοντα και οι αρμοδιότητες των Ανθυπαστυνόμων και Αρ- 
χιφυλάκων προϊσταμένων γραφείων, σχετικά με τη διεξαγωγή της 
αλληλογραφίας, είναι τα εξής: 

1. Έχουν τα ίδια καθήκοντα και υποχρεώσεις με τους προϊσταμέ- 
νους γραφείων, εκτός του ότι δεν μονογράφουν τα σχέδια των εγγρά¬ 
φων, δεν συντάσσουν έγγραφες εισηγήσεις και δεν θέτουν έγγραφα 
στο αρχείο. 

2. Τα ανωτέρω καθήκοντα που εξαιρούνται ανήκουν στους προϊ¬ 
σταμένους τμημάτων γραφείων, εφόσον υπάρχουν, διαφορετικά 
στους Διευθυντές ή Διοικητές ή Υποδιοικητές. 

Αρθρο 59. 

Καθήκοντα λοιπού προσωπικού γραφείων. 

1. Τα καθήκοντα του λοιπού προσωπικού που υπηρετεί σε κάθε 
γραφείο σχετικά με τη διεξαγωγή της αλληλογραφίας είναι τα εξής: 

α. Εκτελεί τη γραφική υπηρεσία ύστερα από συνεννόηση με τον 
προϊστάμενό του. 

β. Διεξάγει την εργασία που του ανατίθεται με ακρίβεια και πλη¬ 
ρότητα και θέτει υπόψη του προϊσταμένου του γραφείου τα σχετικά 
με την υπόθεση στοιχεία και ευθύνεται για κάθε αντικανονική ενέρ¬ 
γεια ή παράλειψη. 

γ. Ασχολείται με έρευνες, μελέτες και εργασίες για θέματα που 
υπάγονται στις αρμοδιότητές του. 

2. Προσυπογράφει τα σχέδια των εγγράφων που καταρτίζει. 

Αρθρο 60. 

Καθήκοντα - Αρμοδιότητες αρχειοθηκών. 

Τα καθήκοντα και οι αρμοδιότητες των αρχειοθετών, σχετικά με 
τη διεξαγωγή της αλληλογραφίας, είναι τα εξής: 

Εχουν ως έργο την κανονική τήρηση του αρχείου της Υπηρεσίας, 
την έγκαιρη και κανονική αρχειοθέτηση των εγγράφων και παρά¬ 
δοση των σχετικών φακέλλων στους αρμόδιους για παραπέρα ενέρ¬ 
γεια, την τήρηση και παρακολούθηση των εκκρεμών υποθέσεων, την 
ευρετηρίαση και συσχέτιση των υποθέσεων και γενικά την τήρηση 
των εγγράφων και φακέλλων του αρχείου με επιμέλεια και ακρίβεια, 
σύμφωνα με τις διατάξεις του παρόντος, τις σχετικές διαταγές και τις 
οδηγίες των προϊσταμένων τους. 

Αρθρο 61. 

Καθήκοντα - Αρμοδιότητες δακτυλογράφων. 

Τα καθήκοντα και οι αρμοδιότητες των δακτυλογράφων σχετικά 

με τη διεξαγωγή της' αλληλογραφίας είναι τα εξής: 

1. Έχουν σαν έργο τη γρήγορη και ακριβή δακτυλογράφηση των 
κειμένων που τους παραδίδονται και κατά προτίμηση αυτών που φέ¬ 
ρουν βαθμό προτεραιότητας. 

2. Ευθύνονται για την τήρηση των κανόνων δομής του εγγράφου 
και την καλαισθητική του εμφάνιση. 

3. Είναι υποχρεωμένοι να αναγράφουν τα αρχικά ττυ ονόματος 
και του επωνύμου τους στο άνω αριστερό μέρος της πρώτης σελίδάς 
κάθε δακτυλογραφημένου εγγράφου. 


Άρθρο 62. 

Καθήκοντα - Αρμοδιότητες γραμματέων Αστυνομικών 
Τμημάτων Τάξης και εξομοιούμενων Υπηρεσιών γενικά. 

Τα καθήκοντα και οι αρμοδιότητες των προϊσταμένων γραφείων 
των Αστυνομικών Τμημάτων Τάξης και εξομοιουμένων Υπηρεσιών 
γενικά, σχετικά με τη διεξαγωγή της αλληλογραφίας, είναι τα εξής: 

1. Παραλαμβάνουν και αποσφραγίζουν την εισερχομένη αλληλο¬ 
γραφία, βεβαιώνονται για την ύπαρξη όλων των εγγράφων που ανα¬ 
γράφονται στο εσώκλειστο σχετικό σημείωμα, θέτουν τη χρονολογία 
εισόδου και μονογράφουν καθένα απ’ αυτά, θέτουν αυτήν υπόψη του 
Διοικητή της Υπηρεσίας και του Υποδιοικητή και ακολούθως επιλαμ¬ 
βάνονται των εργασιών διεκπεραίωσής της. 

2. Παραδίνουν στο Διοικητή της Υπηρεσίας, χωρίς να αποσφραγί¬ 
ζουν την αλληλογραφία που φέρει την ένδειξη «Προσωπική», «Εμπι- 
στευτική», «Απόρρητη» και «Άκρως Απόρρητη». 

3. θέτουν αμέσως υπόψη του Διοικητή της Υπηρεσίας την αλλη¬ 
λογραφία που φέρει την ένδειξη «Επείγον». 

4. Διεξάγουμε τη βοήθεια και του λοιπού προσωπικού του γρα¬ 
φείου όλη τη γραφική υπηρεσία, σύμφωνα με τις διαταγές και οδη¬ 
γίες του Διοικητή τους και είναι υπεύθυνοι για την έγκαιρη, γρήγορη 
και ακριβή σύνταξη των εγγράφων, την παρακολούθηση των εκκρε¬ 
μών υποθέσεων και γενικά την εύρυθμη λειτουργία του γραφείου. 

5. Υπογράφουν, για την ακρίβεια της αντιγραφής, τις διαταγές 
που κοινοποιούνται καθώς και τα αντίγραφα εγγράφων που επισυνά¬ 
πτονται στην αλληλογραφία, στους πίνακες και τις καταστάσεις. 


Άρθρο 64. 

Καθήκοντα - Αρμοδιότητες Διοικητών Υπηρεσιών επιπέδου 
κατωτέρου του Αστυνομικού Τμήματος Τάξης. 

Τα καθήκοντα και οι αρμοδιότητες των Διοικητών Υπηρεσιών επι¬ 
πέδου κατωτέρου του Αστυνομικού Τμήματος Τάξης, σχετικά με τη 
διεξαγωγή της αλληλογραφίας, είναι τα εξής: 

1. Εκτελούν οι ίδιοι τη γραφική υπηρεσία της Υπηρεσίας τους, ευ- 
θύνονται για την έγκαιρη, γρήγορη και κανονική διεξαγωγή της και 
μπορεί να βοηθούνται από άλλο υπαξιωματικό ή κατάλληλο Αστυφύ¬ 
λακα ή πολιτικό πρόσωπο. 

2. Τηρούν τη σφραγίδα της Υπηρεσίας τους και την παραδίνουν 
στον αναπληρωτή τους σε κάθε περίπτωση κωλύματος τους. 

ΤΜΗΜΑ Β . 

ΠΡΟΣΩΠΙΚΟ ΓΡΑΦΕΙΩΝ 
Άρθρο 65. 

1. Το ειδικό προσωπικό που εκτελεί υπηρεσία αρχειοθήκη, δακτυ- 
λογράφου και χειριστή τηλετύπου έχει τα προσόντα που ορίζονται 
στα επόμενα άρθρα. 

2. Ο Διευθυντής, Διοικητής ή προϊστάμενος κάθε Υπηρεσίας ανα¬ 
θέτει την εκτέλεση της παραπάνω Υπηρεσίας στο προσωπικό που συ¬ 
γκεντρώνει τα προσόντα αυτά. 

Άρθρο 66. 

Υποψήφιοι για εκτέλεση υπηρεσίας αρχειοθήκη. 

Ως υποψήφιον για την εκτέλεση Υπηρεσίας αρχειοθήκη επιλέγο¬ 
νται: 

1. Αυτοί που έχουν κατά προτίμηση τις περισσότερες γραμματι¬ 
κές γνώσεις. 

2. Αυτοί που έχουν οξεία αντίληψη και μνήμη. * 

3. Οι καλλιγράφοι. 

4. Οι πειθαρχικοί και εχέμυθοι. 

5. Οι μεθοδικοί και εργατικοί. 

6. Αυτοί που επιθυμούν κατά προτίμηση. 


Άρθρο 63. 

Καθήκοντα - Αρμοδιότητες Διοικητών Αστυνομικών 
Τμημάτων Τάξης και εξομοιούμενων Υπηρεσιών γενικά. 

Τα καθήκοντα και οι αρμοδιότητες των Διοικητών των Αστυνομι¬ 
κών Τμημάτων Τάξης και εξομοιούμενων Υπηρεσιών γενικά, σχετι¬ 
κά με τη διεξαγωγή της αλληλογραφίας, είναι τα εξής: 

1. Παραλαμβάνοντας την εισερχόμενη αλληλογραφία, τη μελε¬ 
τούν, επισημαίνουν τα ιδιαίτερης σημασίας και επείγουσας φύσης έγ¬ 
γραφα, σημειώνουν σ’ αυτά τις τυχόν παρατηρήσεις τους και ακολού¬ 
θως την παραδίνουν στους γραμματείς των Υπηρεσιών τους για την 
παραπέρα διαχείρισή της. 

2. Τα έγγραφα, που αφορούν εμπιστευτικές, απόρρητες ή άλλες 
σοβαρές υποθέσεις, τα χειρίζονται οι ίδιοι προσωπικά ή οι Αξιωματι¬ 
κοί και Ανθυπαστυνόμοι της Υπηρεσίας τους ή το αρμόδιο πολιτικό 
προσωπικό. 

3. Υποθέσεις οικονομικής φύσης ενεργούνται από τους ίδιους τους 
Διοικητές ή από τους βαθμοφόρους τους. 

4. Είναι υπεύθυνοι: 

<*■ Για το περιεχόμενο κάθε εγγράφου που φέρει την υπογραφή 
*ους, εκτός αν διαπιστώνεται ότι δεν τέθηκαν υπόψη τους όλα τα 
απαραίτητα στοιχεία. 

β· Για κάθε περίπτωση μη έγκαιρης διεξαγωγής αλληλογραφίας, 
για την οποία προηγήθηκε υπόμνηση από την ενδιαφερόμενη Υπηρε¬ 
σία. 

3. Τηρούν τη σφραγίδα της Υπηρεσίας τους και την παραδίνουν 
στον αναπληρωτή τους ή σε άλλο αρμόδιο βαθμοφόρο. 


Άρθρο 67. 

Υποψήφιοι για εκτέλεση υπηρεσίας δακτυλογράφου - 
Χειριστού τηλετύπου (Τ/ίΙ). 

Ως υποψήφιοι για την εκτέλεση υπηρεσίας του δακτυλογράφου και 
χειριστή τηλετύπου επιλέγονται: 

1. Αυτοί που έχουν τα προσόντα που ορίζονται στις περιπτώσεις 
1, 2, 4, 5 και 6 του προηγουμένου άρθρου. 

2. Αυτοί που έχουν ειδικές γνώσεις. 

Άρθρο 68. 

Εκπαίδευση προσωπικού για εκτέλεση υπηρεσίας 
αρχειοθέτηση - δακτυλογράφου - χειριστή τυλετύπου. 

1. Η θεωρητική και πρακτική εκπαίδευση του προσωπικού στα 
καθήκοντα του αρχειοθέτη και δακτυλογράφου, ως και χειριστή τη¬ 
λετύπων γίνεται στις Αστυνομικές Διευθύνσεις ή εξομοιούμενες Υπη¬ 
ρεσίες, σύμφωνα με τα καθορισμένα με διαταγή του Αρχηγού της 
Ελληνικής Αστυνομίας. 

2. Μετά το τέλος της εκπαίδευσης η οικεία Αστυνομική Διεύθυνση 
ή εξομοιούμενη προς αυτή Υπηρεσία συντάσσει σχετικό πρακτικό για 
την επιτυχή ή μη εκπαίδευση. 

3. Στο προσωπικό που επιτυγχάνει στην εκπαίόευση χορηγείται η 
αντίστοιχη ειδικότητα με διαταγή του Διευθυντή της οικείας Αστυνο¬ 
μικής Διεύθυνσης ή εξομοιούμενης Υπηρεσίας και αναφερεται τούτο 
στις αρμόδιες Υπηρεσίες προς ενημέρωση των ατομικών έγγραφων 
των ενδιαφερομένων. 

Αρθρο 69. 

Αλλαγή προσωπικού που εκτελεί υπηρεσία αρχειοθέτη 
ή δακτυλογράφου ή χειριστή τηλετύπου. 

1. Το προσωπικό που εκτελεί υπηρεσία αρχειοθέτη ή δακτυλο¬ 
γράφου ή χειριστή τηλετύπου διατίθεται σ’ άλλη υπηρεσία για τους 
παρακάτω λόγους: 

α. Για λόγους υγείας, που δευ του επιτρέπει την άσκηση των κα¬ 
θηκόντων του. 

β. Για λόγους πειθαρχίας, ένεκα παράβασης των κανόνων περί 
εχεμύθειας ή ένεκα ραθυμίας ή ανεπάρκειας κατά την εκτέλεση των 
καθηκόντων του. 

γ. Αόγω προαγωγής των Ανθυπαστυνόμων σε Αξιωματικούς. 

δ. Αόγω εισαγωγής των Αρχιφυλάκων στη Σχολή Γπαστυνόμων. 

ε. Για λόγους υπηρεσιακού συμφέροντος. 

στ. Για λόγους προαγωγής ή μετάταξης σε ανώτερη κατηγορία 
των πολιτικών υπαλλήλων. 

2. Η αλλαγή του προσωπικού από τις παραπάνω υπηρεσίες και η 
διάθεσή του σ’ άλλο υπηρεσιακό τομέα διατάσσεται από το Διευθυντή 
ή Διοικητή ή Προϊστάμενο της Γπηρεσίας, εκτός από τις περιπτώσεις 
γ' και δ' της προήγούμενης παραγράφου που επέρχεται αυτοδικαίως. 

3. Αξιωματικοί της Ελληνικής Αστυνομίας και πολιτικοί υπάλλη¬ 
λοι Γ1.Ε. και Τ.Ε. κατηγορίας δεν εκτελούν υπηρεσία αρχειοθήκη, 
δακτυλογράφου ή χειριστή τηλετύπου, δύνανται όμως να προίστανται 
των Τπηρεσιών αυτών. 

ΤΜΗΜΑ Γ. 

ΒΙΒΛΙΑ ΤΠΗΡΕΣΙΩΝ ΕΛΛΗΝΙΚΗΣ ΑΣΤΥΝΟΜΙΑΣ 
ΚΑΙ ΤΥΠΟΠΟΙΗΣΗ ΕΓΓΡΑΦΩΝ 


απασχολούν. 

5. Από τις προσωρινές Υπηρεσίες Ελληνικής Αστυνομίας ή τα συ¬ 
γκροτούμενα οργανικά Τμήματα τηρούνται οι απόλυτα απαραίτητοι 
για τις ανάγκες τους φάκελλοι σύμφωνα με τις διαταγές των Διοικη¬ 
τών Αξιωματικών των Υπηρεσιών στις οποίες ανήκουν οργανικά και 
στις οποίες υποβάλλουν όλα τα έγγραφα του αρχείου τους με την 
παύση της λειτουργίας τους. 

6. Από τη Διεύθυνση Πληροφορικής του Υπουργείου Δημόσιας 
Τάξης καταρτίζονται και τηρούνται μαγνητικά - μηχανογραφικά αρ¬ 
χεία για τα θέματα, που με Κανονιστική διαταγή του Αρχηγού της 
Ελληνικής Αστυνομίας διατάσσεται η μηχανογράφησή τους και ρυθ¬ 
μίζεται η διαδικασία ροής των πληροφοριών, ενημέρωση των αρ¬ 
χείων αυτών και άντλησης των πληροφοριών. 

7. Τα αρχεία διακρίνονται σε οριστικά και προσωρινά. Τα οριστι¬ 
κά περιλαμβάνουν τα έγγραφα εκείνα στοιχεία που διατηρούνται 
διαρκώς και τα προσωρινά όλα τα υπόλοιπα. 

8. Η μικροφωτογράφηση των αρχείων των Υπηρεσιών της Ελλη¬ 
νικής Αστυνομίας γίνεται, σύμφωνα με τις ισχύουσες κάθε φορά δια¬ 
τάξεις για τα αρχεία των Δημοσίων Υπηρεσιών και των μεν Κεντρι¬ 
κών Υπηρεσιών με μέριμνα του Προϊσταμένου του Κλάδου Διοικητι- 
κής Υποστήριξης, των δε περιφερειακών Υπηρεσιών με μέριμνα των 
Διευθυντών των Αστυνομικών Διευθύνσεων ή Διευθυντών των Διευ¬ 
θύνσεων των Γενικών Αστυνομικών Διευθύνσεων ή εξομοιούμενων 
Υπηρεσιών, κατά περίπτωση. 

Αρθρο 72. 

Γενικοί και ειδικοί φάκελλοι. 


Αρθρο 70. 

1. Οι Υπηρεσίες της Ελληνικής Αστυνομίας τηρούν τα καθορι¬ 
σμένα, με Κανονιστική Διαταγή του Αρχηγού της Ελληνικής Αστυνο¬ 
μίας, βιβλία και τυποποιημένα έγγραφα. 

2. Με την ίδια Κ.Δ. καθορίζονται ο τύπος, οι διαστάσεις, τα υπο¬ 
δείγματα και τα λοιπά στοιχεία, καθώς και ο τρόπος τήρησης των βι¬ 
βλίων και τυποποιημένων εγγράφων. 

3. Η τυποποίηση των βιβλίων και εγγράφων της Ελληνικής 
Αστυνομίας γίνεται από το Ιο Τμήμα - Γραφείο 3ο Διεύθυνσης Με¬ 
λετών Κλάδου Διοικητικής Υποστήριξης του Υπουργείου Δημόσιας 
Τάξης. 


ΜΕΡΟΣ ΠΕΜΠΤΟ 

ΑΡΧΕΙΑ ΥΠΗΡΕΣΙΩΝ ΕΛΛΗΝΙΚΗΣ ΑΣΤΥΝΟΜΙΑΣ 
ΤΜΗΜΑ Α'. 


ΤΗΡΗΣΗ ΑΡΧΕΙΟΥ - ΔΙΑΧΕΙΡΙΣΗ ΦΑΚΕΛΛΩΝ 
Αρθρο 71. 

Οργάνωση και λειτουργία αρχείου Ελληνικής Αστυνομίας. 

1. Σ’ όλες τις αυτοτελείς Υπηρεσίες της Ελληνικής Αστυνομίι 
οποιουδήποτε κλιμακίου, τηρείται αρχείο, ενιαίο για άλα τα αντικ 
μένα που ανήκουν στην αρμοδιότητά του, που διακρίνεται σε γενικ. 
και ατομικών υποθέσεων. 

2. Η οργάνωση του αρχείου συντελείται ομοιόμορφα από όλες · 
Υπηρεσίες της Ελληνικής Αστυνομίας, σύμφωνα με τα οριζόμενα σ 
«θεματολόγιο Κοινού Αρχείου.» και «θεματολόγιο Κρατικής Ασφ 
λείας» τα οποία καταρτίζονται από το Ιο Τμήμα της Διεύθυνσης Μ 
λετων Κλάδου Διοικητικής Υποστήριξης Υπουργείου Δημόσιας Τάξ 
και επεχουν θέση πρωτόκολλου γενικών και ειδικών φακέλλων 

3. Κάθε αρχείο περιλαμβάνει τους κατ’ αντικείμενο γενικούς κ 
ειδικούς φακελλους, όπως ορίζεται στο θεματολόγιο, με τους τυν. 
βοηθητικούς και το περιεχόμενό τους, τα βιβλία που προβλέποντ 
απο κάθε Υπηρεσία, τις κάρτες ευρετηρίασης ατομικών και γενικό 
υποθέσεων και κάθε στοιχείο βοηθητικό της λειτουργίας του 

4. Οι Υπηρεσίες ειδικής αρμοδιότητας καταρτίζουν αρνείο αε 0 
ματα που αναφερονται στα αντικείμενα της αρμοδιότητάς τους κ< 
«πο τα αντικείμενα της γενικής αρμοδιότητας, για όσα απ’ αυτά τ 


1. Για την αρχειοθέτηση των εγγράφων χρησιμοποιούνται βασικά 
δύο είδη φακέλλων. 

α. Γενικοί. 

β. Ειδικοί. 

Εκτός από τους ειδικούς φακέλλους χρησιμοποιούνται και βοηθη¬ 
τικοί όταν είναι αναγκαίο. 

2. Οι γενικοί και ειδικοί φάκελλοι παίρνουν αριθμό και αντί¬ 
στοιχο τίτλο από το θεματολόγιο. 

Οι βοηθητικοί φάκελλοι τίθενται, χωρίς τίτλο, μέσα στους ειδικούς 
φακέλλους. 

3. Οι ειδικοί φάκελλοι ατομικών υποθέσεων παίρνουν σαν τίτλο 
το ονοματεπώνυμο του ατόμου που αφορούν και μέσα σ’ αυτούς τίθε¬ 
νται όλα τα σχετιζόμενα με αυτό έγγραφα. 

4. Κατ’ εξαίρεση: 

α. Οι Γενικοί φάκελλοι ατομικών υποθέσεων των Αξιωματικών, 
Ανθυπαστυνόμων, Αρχιφυλάκων, Αστυφυλάκων και πολιτικού προ¬ 
σωπικού παίρνουν τον αριθμό του γενικού μητρώου του Σώματος 
(Α.Γ.Μ.Σ.) καθενός απ’ αυτούς. 

β. Οι ειδικοί τους φάκελλοι παίρνουν αριθμό και τίτλο, κατά περί¬ 
πτωση, ως ακολούθως: 

1) Στρατολογικές μεταβολές. 

2) Οικογενειακές μεταβολές. 

3) Μεταθέσεις. 

4) Αποσπάσεις - Προσωρινές Υπηρεσίες. 

5) Ποινικές υποθέσεις. 

6) Πειθαρχικές υποθέσεις. 

7) Ηθικές αμοιβές. 

8) Οικονομικές υποθέσεις. 

9) Ασθένειες. 

10) ' Αδειες. 

11) Διαθεσιμότητες, μετά από αίτηση. 

12) Λοιπά ατομικά έγγραφα. 

13) Κρίσεις - Προαγωγές. 

5. Για το πολιτικό προσωπικό οι υποθέσεις διορισμών, συντάξεων 
και μετατάξεων εντάσσονται στον ειδικό φάκελλο της περίπτωσης 4β 
(1) της προηγούνενης παραγράφου. 

6. Σε περίπτωση που εξαντλείται γενικός ή ειδικός φάκελλος κα- 
ταρτίζεται άλλος, στον οποίο συνεχίζεται η καταχώριση των ειδικών 
φακέλλων ή των υποθέσεων, αν πρόκειται για γενικό ή ειδικό φά¬ 
κελλο αντίστοιχα, καθώς και ο αύξοντας αριθμός πρωτοκόλλησης. Οι 
φάκελλοι αυτοί παίρνουν τα στοιχεία του πρώτου φακέλλου και για 
να διακρίνονται αναγράφονται στο άνω μέρος αυτών τα γράμματα 
Α', Β , Γ' κλπ. 

Αρθρο 73. 

Φάκελλοι ατομικών υποθέσεων πολιτών για κατάταξη. 

Για τους ιδιώτες που υποβάλλουν αιτήσεις για κατάταξη στην Ελ¬ 
ληνική Αστυνομία, δεν καταρτίζεται ατομικός φάκελλος, αλλά οι αι¬ 
τήσεις αυτές πρωτοκολλούνται στον οικείο φάκελλο του θεματολο- 
γίου. Μετά από την κατάταξή τους καταρτίζονται από τη Διεύθυνση 
Προσωπικού Κλάδου Διοικητικής Υποστήριξης του Υπουγείου Δημό¬ 
σιας Τάξης και τη Σχολή Αστυφυλάκων γενικοί ατομικοί φάκελλοι 
με βάση τον Α.Γ.Μ.Σ. και ακολούθως οι ειδικοί που προβλέπονται 
ανάλογα με τις περιπτώσεις που παρουσιάζονται. 

Άρθρο 74. 

Φάκελλοι ατομικών υποθέσεων δοκίμων. 

1. Οι φάκελλοι που τηρούνται από όλες τις Υπηρεσίες στην ιεραρ¬ 
χία του προσωπικού που εισάγονται στις Σχολές για εκπαίδευση ως 
δόκιμοι, αποστέλλονται σ’ αυτές, πλην της διευθύνσεως Προσωπικού 
του Υ.Δ.Τ. 

2. Μετά τη λήξη της εκπαίδευσης και την τοποθέτησή του οι φά- 
κελλοι αποστέλλονται στις Υπηρεσίες στις οποίες τοποθετήθηκε. 

Άρθρο 75. 

Αποστολή φακέλλων ατομικών υποθέσεων κατά τις μεταθέσεις. 

Κατά τις μεταθέσεις οι ατομικοί φάκελλοι (γενικοί και ειδικοί) του 
προσωπικού αποστέλλονται αμέσως μετά την αναχώρηση, ως ακο¬ 
λούθως: 

α. Αν η μετάθεση γίνεται σε ισότιμη Υπηρεσία, απ’ όλες τις Ίπη- 
ρεσίες στην ιεραρχία, στις αντίστοιχες Υπηρεσίες. 

β. Αν η μετάθεση γίνεται σε Υπηρεσία ανώτερου κλιμακίου, απ 
όλες τις μέχρι του κλιμακίου της, σ’ αυτή, από δε τις ανώτερες στην 
ιεραρχία, στις αντίστοιχες Υπηρεσίες. 

γ. Αν η μετάθεση γίνεται σε Υπηρεσία κατώτερου κλιμακίου, 
αποστέλλονται μόνο οι φάκελλοι που τυχόν καταρτίσθηκαν και αντι¬ 
στοιχούν σ’ αυτή, ενώ οι λοιποί στις αντίστοιχες Υπηρεσίες. 

Άρθρο 76. 

Χρόνος τήρησης φακέλλων ατομικών υποθέσεων. 

Φάκελλοι ατομικών υποθέσεων του προσωπικού του Σώματος 
ακολουθούν αυτό για όλο το χρόνο που υπηρετεί στο Σώμα και δεν 
αντικαθίστανται σε περίπτωση προαγωγής. 

Άρθρο 77.' 

Φάκελλοι υποθέσεων προσωπικού μη ανήκοντος στη δύναμη. 

1. Σε κάθε Υπηρεσία καταρτίζεται γενικός φάκελλος με τίτλο 
«Υποθέσεις προσωπικού μη ανήκοντος στη δύναμη». 

2. Σ’ αυτόν τοποθετείται ένας ειδικός φάκελλος για κάθε μέλος 
του προσωπικού που δεν ανήκει στη δύναμη, μέσα στο οποίο ταξινο¬ 
μούνται, ανεξάρτητα από το αντικείμενο που αφορούν, όλες οι υποθε- 
σεις αυτού. 

3. Από την ίδιο φάκελλο ενεργούνται και όλες οι υπο έσεις του 
προσωπικού που τοποθετείται κάποια Υπηρεσία Ελληνικής Ασ.υνο 
μίας, μέχρι να ληφθούν οι ατομικοί του φάκελλοι, οπότε μεταφέρο- 
νται σ’ αυτούς. 

Άρθρο 78. 

Φάκελλοι προσωπικού που εξέρχονται από το Σώμα. 

1. Όλοι οι ατομικοί φάκελλοι (γενικοί και ειδικοί), των Αξίωμα 
τικών, Ανθυπαστυνόμων, Αστυφυλάκων και πολιτικών υπαλλήλων, 
που οπωσδήποτε εξέρχονται από το Σώμα της Ελληνικής Ασ,υνο 
μίας, συγκεντρώνονται από τις προϊστάμενες Υπηρεσίες στην ιερα^ 


χία και τελικά υποβάλλονται από τις Αστυνομικές Διευθύνσεις, τις 
Διευθύνσεις των Γενικών Αστυνομικών Διευθύνσεων και εξομοιούμε- 
νες με αυτές Υπηρεσίες στις Διευθύνσεις Προσωπικού του Υπουργείου 
Δημόσιας Τάξης για διαλογή, τήρηση των εγγράφων που κρίνεται 
ότι πρέπει να διατηρηθούν και καταστροφή των λοιπών. 

2. Η ανωτέρω εργασία συντελείται με φροντίδα της Υπηρεσίας 
Αρχείου της Διεύθυνσης Προσωπικού, σύμφωνα με όσα ορίζονται σε 
σχετική Κανονιστική Διαταγή του Αρχηγού της Ελληνικής Αστυνο- 
μίας. 

3. Με την ίδια Κανονιστική Διαταγή ορίζονται τα έγγραφα που 
πρέπει να διατηρούνται, ο τρόπος-και ο χρόνος διατήρησής τους, κα¬ 
θώς και κάθε άλλη αναγκαία λεπτομέρεια. 

Αρθρο 79. 

Ευρετηρίαση υποθέσεων Αρχείου. 

1. Τα άτομα που απασχολούν οποιοδήποτε κλιμάκιο του Σώμα¬ 
τος, είτε με αίτησή τους, είτε αυτεπάγγελτα, ευρετηριάζονται σε ατο¬ 
μική κάρτα, στην οποία αναγράφονται το ονοματεπώνυμο, το όνομα, 
το πατρώνυμο, το μητρώνυμο και ο αριθμός ειδικού αντικειμένου του 
θεματολογίου. 

2. Σε κάθε Υπηρεσία τηρείται για κάθε άτομο μία μόνο κάρτα που 
παραπέμπει στον ατομικό φάκελλο που περιέχει όλες τις υποθέσεις 
του ατόμου. 

3. Η ταξιθέτηση των ατομικών καρτών γίνεται με απόλυτη λεξι- 
κογραφική σειρά. 

ΤΜΗΜΑΒ . 

ΕΚΚΑΘΑΡΙΣΗ ΑΡΧΕΙΩΝ ΕΛΛΗΝΙΚΗΣ ΑΣΤΥΝΟΜΙΑΣ 
Άρθρο 80. 

Περιοδική εκκαθάριση και καταστροφή εγγράφιυν. 

1. Με τις επιφυλάξεις των διατάξεων του άρθρου I ·> του Ν. 
1599/86 (Α' 75) που ρυθμίζει την τήρηση αρχείου στο δημόσιο το¬ 
μέα με μικροφωτογράφηση για αποσυμφόρηση του αρχείου των 1 πη- 
ρεσιών της Ελληνικής Αστυνομίας, ενεργείται κάθε χρόνο διάλογέ) 
των εγγράφων που τηρούνται στους φακέλλους και όσα απ αυτά κρί- 
νονται ότι δεν είναι αναγκαία καταστρέφονται ή πολτοποιούνται, κα¬ 
τά τα ειδικότερα οριζόμενα με διαταγή του Αρχηγού της Αστυνο¬ 
μίας. 

2. Στην ίδια διαδικασία υπόκεινται και τα βιβλία που τηρούνται, 
σύμφωνα με το άρθρο 70 του παρόντος, καθώς και κάθε άλλο στοι¬ 
χείο που περιλαμβάνεται στο αρχείο. 

3. Η διάλογέ) των εγγράφων και γενικά η εκκαθάριση των αρ¬ 
χείων της Ελληνικής Αστυνομίας πραγματοποιείται από τριμελείς 
επιτροπές από Αξιωματικούς και πολιτικούς υπαλλήλους, στις οποίες 
μετέχει και ο αρμόδιος κάθε αρχείου. Οι επιτροπές συγκροτούνται με 
απόφαση του Αρχηγού της Ελληνικής Αστυνομίας για τις κεντρικές 
Υπηρεσίες και με απόφαση του οικείου Διευθυντή της Αστυνομικής 
Διεύθυνσης ή Διεύθυνσης της Γενικής Αστυνομικής Διεύθυνσης ή εξο- 
μοιούμενης Υπηρεσίας, κατά περίπτωση. 

Αρθρο 81. 

Ρύθμιση λεπτομερειών. 

Με Κανονιστικές ή άλλες Διαταγές του Αρχηγού της Ελληνικής 
Αστυνομίας ρυθμίζονται τα υποδείγματα των εγγράφων, των βι¬ 
βλίων, των φακέλλο^ν, καθώς και λεπτομέρειες και θέματα δευτε- 
ρεύουσας φύσης που προκύπτουν κατά την εφαρμογή του παρόντος 
διατάγματος. 

Άρθρο 82. 

Καταργούμενες διατάξεις. 

Από την έναρξη ισχύος του παρόντος καταργείται το Π.Δ. 
113/12.4.1983 (Λ - 51/22.4.1983) «Κύρωση του Κανονισμού \λ- 

ληλογραφίας Χωροφυλακής» και κάθε άλλη διάταξη που αντϊκειται 
στις διατάξεις του παρόντος διατάγματος. 

Αρθρο 83. 

Χρόνος έναρξης ισχύος. 

Η ισχύς του παρόντος Προεδρικού Διατάγματος αρχίζει από τη 
δημοσίευσή του στην Εφημερίδα της Κυβερνήσεως. 


Στον Υπουργό Δημόσιας Τάξης αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 16 Μαρτίου 1987 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΣΗΣ 
ΑΝΤΩΝΗΣ ΔΡΟΣΟΓΙΑΝΝΗΣ 


ΑΠΟ ΤΟ ΕβΝΙΚΟ ΤΥΠΟΓΡΑΦΕΙΟ 



